
TjfA  seachd-bliadhn'-deug  a  nis  seachad  o  'n  chaochail  an  t-Urramach 
lain  Mac-Rath,  no  mar  theirteadh  gu  coitcheann  ris,  "  Mac-Rath  Mor." 
Is  e  sin  a'  cheart  ùine  a  bha  an  Dr  Dòmhnallach  air  caochladh  mu  'n  do 
sgriobhadh  'eachdraidh  le  Dr  Kennedy.  Chan  "eil  e,  uime  sin,  tuilleadh  is 
fadalach  dhuinn  nì  eigin  a  sgrìobhadh  mu  "n  fhianuis  mhòir  so,  an  uair  nach 
do  thogair  neach  eile  a  dhèanamh.  Chaidh  iomradd  briagha  a  dheanamh 
air  anns  a'  Bhèurla,  anns  an  leabhar  sin  "  P'iùghalaich  an  Dealachaidh" 
("  The  Disruption  Worthies").  Cha  tuig  moran  d' ar  luchd-diithcha  gu 
niath  a'  Bheurla,  agus  uime  sin  chuir  sinn  cuid  mhòr  de  'bheatha  ann  an 
Gàidblig  as  an  iomradh  Bheurla.  Bha  sinn  a'  feitheamh  o  chionn  fhada  ri 
barrachd  'fhaighinn  m'  a  bheatha  agus  cuid  de  theagasg,  an  deigh  dhuinn 
tìos  follaiseach  a  thoirt  air  son  sin.  Ach  tha  e  coltach  nach  'eil  muinnlir 
ann  aig  a  bheil  d^d  ri  thoirt  m'  a  thimchioll.  Is  cubhaidh  gum  biodh  iom- 
radh  air  a  dhèanamh  agus  air  a  chur  an  clò  mu  fhianuis  cho  mor  's  a  thogadh. 
agus  a  dh'  aidicheadh  riamh  !e  Dia  anns  a'  Ghàidhealtachd. 

''  Air  chiiinihn  gu  brìilh  bidh  ain  Jlrcan," 


AN  T-URR^  lAIN  MAC-RATH. 


o 


^UGADH  an  t-Urramach  lain  Mac-Eath  ann  an  Achadh-nan- 
*^ilìv5i9  S^^*'  *°  Cinn-taile, •■  am  mios  Maigh,  1794.  B'  aon  e  de 
dha-phearsa-dheug  chloinne  anns  an  aon  teaghlach.  Bha 
siathnar  dhiubh  nach  d'  thainig  gu  ire,  agus  dhe'n  t-siathnar  eile, 
a  thainig  gu  ire,  b'  esan  an  neach  a  b'  oige  de  thriuir  bhraithrean 
agus  triuir  pheathraichean.  Cha  robh  e  ach  na  fhior  leanaban  an 
uair  a  chaidh  a  pharantan  air  imrich  ;i  Achadh-nan-gart  gu  Aird- 
Eilbh,  an  Loch-Aills.  Bha  araon  'athair  agus  a  mhathair  de 
Chloinn  Mhic-Rath,  agus  mar  sin  bha  esan  na  fhior  Mhac-Rath  a 
thaobh  breith,  cinne,  agus  duthchais.  Bha  e  cumhachdach  na 
chorp,  mar  bha  e  am  buadhan  'inntinn.  A  thaobh  cuirp  is  inntinn 
bha  e  na  dhuine'cho  foghainteach  is  cho  geur-chuiseach's  a  thogadh 
riamh  ^anns  a'  Ghaidhealtachd.  Agus  ma  bha  e  aineolach  agus 
dorcha  an  tus  a  latha  air  na  nithibh  a  bhuineadh  do  Dhia  agus  do 
sblainte  'anma,  bha  e,  an  deigh  do  dh'  atharrachadh  grais  tighinn 
air,  na  'fhianuis  agus  na  rionnag-sholuis  o  Dhia  cho  mor  's  a  bha 
am  measg  sluaigh  sam  bith  agus  ann  an  aite  sam  bith  air  an 
talamh.  Bha 'athair  an  Aird-EUbh  re  naoi-bliaihn'-deug.  Thug 
e  foghlum  math  d'  a  chloinn,  oir  bha  e  an  comas  math  gu  sin  a 
dheanamh,  agus  f  huair  lain  f  oghlum  cho  math  's  a  bha  ri  f  haotainn 
ann  an  sgoilean  an  la  ud.  Bha  lain  og  geur  na  inntinn  air  son 
f oghlum  a  thogail.  Chaidh  iad  a  Loch-Aills  do  'n  Mhorbhaich, 
aig  ceann  tuath  Loch-Dubhaich,  an  Cinn-taile,  far  an  do  chaochaQ 
'athair  roimh  cheann  na  bliadhna.  Ghabh  lain  agus  brathair  dha, 
goirid  an  deigh  sud,  aite  chaorach  aig  taobh  deas  Loch-Caruinn,  ris 
an  abrar  An  t-Iomaire.  Tha  e  coltach  gur  ann  an  sud  a  bha  e  an 
uair  a  thachair  do  Mhr  Lachlann  agus  do  Mhr  Kennedy  a  bhith  a' 
gabhail  cuairt.  Chual  iad  lain  Mac-Rath  a'  labhairt  le  guth  ard, 
garbh,  ris  na  coin,  ga  'n  cur  an  deigh  nan  caorach.  Thuirt  Mr 
Kennedy,  ''  Nach  fiadhaich  garbh  guth  an  oganaich  ud  ?  "  "  Is 
eadh,"  arsa  Mr  Lachlann  ;  "  tha  mise  cleachdte  ris  a'  ghuth  gharbh 
ud,ach  tha  mi  mar  gum  bithinn  a' cluinntinn  guth  chaoil,  chiuin,air 
Tha  Bgriobhadair  eile  ag-radh  gur  ann  an  Aìrd-Bilbh,  an  Looh-AiUs,  a  rugadh  •• 


cul  a'  ghuth  ghairbh  ud.  Chan  'eil  duil  agamsa  an  la  fhaicinn  ach 
faodaidh  tusa,  lain,  fbaicinn  agus  a  chluinntinn,  nach  bi  neach  na 
latha  a'  searmonachadh  anns  a'  chubaid  a  bheir  barrachd  air  a'  cur 
an  ceill  saor  ghras  Dhe  ann  an  Criosddo  na  peacaich."  Chaidh  e  as 
an  lomaire  gu  Mam  Ratagain  air  taobh  deas  Locha-Dubhaich,  far 
an  robh  roinn  de  'n  ghabhaltas  sin  aige  comhla  ri  caraid  tile  dha. 
Is  e  a  bha  na  cheann  air  na  daoine  a  thug  air  adhart  an  rathad-mor 
suas  bruthach  cas  Mam  Ratagain  agus  a'  teatnadh  gu  taobh  Ghlinn 
Eilg. 

Is  ann  an  sud,  tha  e  air  aithris,  a  bha  e  na  shuidhe  aig  biadh 
maille  r'a  dhaoine,an  uaira  thachair  doFhionnladh  Munro,  soisgeul- 
aiche  dileas,  a  bhith  a'  dol  seachad.  Thug  Mr  lain  cuireadh  dha 
gu  suidhe  aig  biadh,  agus  tha  e  coltach  gun  do  rinn  cainnt  Fhionn- 
laidh  an  am  taing  no  buidheachas  a  thoirt,  druigheadh  air  'inntinn. 
Chan  'eil  aithris  air  a  dheanamh  mu  dheighinn  diadhachd  apharant- 
an,  ach  bha  piuthar  aige  air  an  robh  iomradh  math  air  son  a  diadh- 
achd  agus  a  bha  na  cobhair  mhoir  dha  an  uair  a  bha  e  f  o  dhearbhadh 
peacaidh.  Tha  e  soilteir  gun  robh  'aire  an  toiseach  air  a  glacadh  le 
eisimpleir  na  peathar  so  a  bu  shine  na  e  fhein.  Rinn  a  caithe- 
beatha  diadhaidh  esan  mi-shuaimhneach.  a'  dearbhadh  gun 
robh  cinnteachd  anns  an  diadhachd  air  an  robh  esan  na  thur 
choigreach.  Ach  is  e  am  meadhon  araidh  a  ghabhadh  gu  bhith 
ga  thoirt  gu  geur  mhothachadh  peacaidh  agus  a  chor  caiUte,  searmoin 
a  rinn  an  Dr  Domhnallach  aig  Port-na-Cloiche,  an  Loch-Caruinn, 
anns  an  achadh  fho?gailte,  o'n  earrainn  so  • — "  Rachaibh  a  mach,  a 
jiigheanan  Shioin,  agus  faicibh  Righ  Solamh  leis  a'  chrun  leis  an  do 
chrun  a  mhathair  e.  air  la  a  phosaidh  agus  air  la  subhachais  a 
chridhe."  Bha  dragh  'inntinncho  mor  re  uine  agus  nach  b'urrainn 
da  an  aire  a  thoirt  do  ghnothach  sam  bith.  Chan  fhaighteadh  ach 
gann  neach  an  aite  's  an  tir  a  bu  treise  na  chorp  na  e  ;  ach  bha  e 
ag  innseadh  gun  roljh  e  air  a  lagachadh  cho  mor  le  teanntachd  'anma 
agus  na  'n  coinnicheadh  a  chas  ri  ploc  no  ri  cloi:h  air  taobh  a' 
chnnic,  gun  tuiteadh  e  gun  chli  air  an  talamh.  Bha  moran  annsan 
tir  a'  smaointeachadh  gun  do  chaill  e  a  chiall,  agus  iad  ri  caoidh 
mhoir  air  son  a  leithid  de  dhuine  og  a  bhith  gun  fheum  d'  a 
theaghlach  agus  d'  a  chaii:(Jean. 

Is  ann  's  an  Tòiseachd  a  fhuair  e  a'  chiad  saorsa.  Chaidh  e  ann 
na  thur  choigreach,  agus  a  chionn  cho  domhail  's  a  bha  an  t-aite  le 
sluagh  air  tional  o  astaran  fada  chum  an  Urduigh,  ghabh  e  eagal 


nach  faigheadh  e  ach  an  t-achadh  mar  aite-taimh  ;  ach  thug  beaa 
araidh  a  dh'  ionnsaidh  a  tighe  e,  neach  a  bha  gu  tric  as  a  dheigh  sud 
a'  faotainn  aoidheachd  uaith-san  na  thigh  fhein  anns  a'  Chnoc-bhan. 
Is  ann  ag  eisdeachd  Dhr  Aonghas  Mac-an-Toisich  air  feasgar  Sabaid 
anns  an  Tòiseachd  a  bhrist  solus  glormhor  an  t-Soisgeil  a  steach  air 
'inntinn,  agus  e  ro  iosal  fo  throm  smuairean  mu  shlainte  'anma. 
Cha  bu  luaithe  a  bha  e  mar  so  air  a  threorachadh  gu  dochas  an 
t-Soisgeil  na  bha  aire  air  a  tionndadh  gu  bhith  a  cur  'fhoghluim  am 
feabhas,  agus  an  uine  ghearr  bha  e  comasach  air  sgoil  a  theagasg 
aig  Arnasdail,  ann  an  Gleann  Eilge.  Is  ann  an  sud  a  thoisich  e  an 
toiseach  air  an  t-sluagh  earaileachadh  air  an  t-^abaid,  agus  air 
cumail  choinneamhan  air  an  t-seachdain,  meadhonan  a  bha  gu  mor 
air  an  aideachadh  le  Dia  chum  slainte  do  dh'  iomadh  anam.  Anns 
a'  chearn  ud  thoisich  obair  grais  fo  'theagasg  cho  soiUeir  agus  cho 
taitneach  's  a  chunnacas  leis  riamh  as  a  dheigh  sin  re  cursa  a  bheatha 
luachmhoir  anns  gach  aite  's  an  robh  e  ann  an  fion-lios  an 
Tighearna. 

Is  ann  an  so  a  thoisich  e  air  a  smuaintean  a  thionndadh  gus  a' 
mhinistrealachd.  Chaidh  e  troimh  Oilthighean  Obar-eadhain  agus 
Dhun-Eideann  far  an  do  ghabh  e  aite  ard,  gu  h-araidh  ann  am 
miitlii'ìtiiilics.  Tha  e  air  aithris,  an  uair  a  bha  e  ann  an  Arnasdail, 
gun  cuala  caraid  a  bha  an  dluth  dhaimh  dha  mu'n  atharrachadh 
mhath  a  tbainig  air  Mr  lain.  Bha  an  duine  so  gle  chaoin- 
shuarach  agus  de  neart  mor  corpora  mar  bha  Mr  Mac-Rath  e  f  hein. 
Bu  tric  a  ghleachd  iad  le  cheile,  agus  cha  d'fhuair  e  riamh  buaidh 
air  lain.  Is  e  a  thuirt  e,  "Cha  chreid  mise  sin  gus  am  faic  mi  e, 
agus  gus  an  cuir  mi  dearbhadh  air."  A'  chiad  aite  anns  an  dq 
choinnich  iad  chaidh  e  a  ghleachd  ris,  agus  chuir  lain  thairis  e.  .  Le 
so  dh'  f  halbh  e  ;  ach  cha  do  rinn  so  a  'chuis  leis  an  f  hear  mhor  ud^ 
ach  is  anu  a  chaidh  e  a  dh'  eisdeachd  lain  a'  chiad  uair  a  bha  coinn- 
eamh  ri  bhith  aige.  Is  i  an  fhianuis  a  thug  e— '  Tha  rud-eigin- 
anns  an  diadhachd  nach  'eil  a'  h-uile  h-aon  a'  tuigsinn  an  uair  a  thug  i 
lain  Mor  Mac-Rath  fo  chis.''  Cho  fad'  's  is  aithne  dhuinn,  bha  Mr 
lain  riamh  na  dhuine  beusach,  geur-chuiseach,  glic,  gu  nadurra,.mii 
'n  d' thainig  an  t-atharrachadh  slainteil  air.  ^,,  , 

An  deigh  dha  dol  troirah  chursa  an  fhoghluim  agus  cead  ae^r-. 
monachaidh  fhaotainn  chaidh  e  gu  bhith  car  uine  na  fhei^r- 
cuideaphaidh  aig  Mr  Russell  ann  an  Gearr-loch.  Bha  aireamh  de 
chreutairean  araidh  ann  an  sud  a  cheangail  iad  fhein  gu  teann  ris. 


Rinn  a  theagasoran  spioradail,  cumhachdach,  agus  solasach,  an 
anmannan  a  bheothachadh,  a  bheathachadh,  agus  a  mhisneachadh 
agus  bha  iad  a'  caoidh  cho  luath  's  a  thugadh  air  falbh  uatha  e. 

Chaidh  a  shuidheachadh  ann  an  Sgire  Nis,  ann  an  Leodhas,  anns 
a'  bhliadhna  1833.  Shaothraich  e  an  sud  fad  sia  bliadhna  gu  dileas 
agus  le  mor  shoirbheachadh.  Bha  cuid  de  'n  aois  is  de  'n  oige  air 
an  toirt  a  steach  anns  an  sgire  ud  fo  'theagasg  beothail  agus 
buadhach,  oir  bha  e  aig  an  am  ud  an  treine  a  neirt,  agus  'eud  cho 
geur  air  son  gloir  Chriosd  agus  tearnadh  pheacach.  Bha  cuid  ann 
an  Nis  ag  innseadh  dhuinn  gnm  biodh  an  ceo  a  bha  ag  eirigh  o 
'cheann  leis  an  fhallus  a'  dol  suas  gu  mullach  na  h-eaglais.  Cha 
robh  a  shaothair  gu  cinnteach  diamhain  anns  ann  earrainn  ud  de  'n- 
fhion-lios,  agus  bu  ro  luath  leo  a  thugadh  uatha  e  gu  bhith  air  a 
shuidheachadh  ann  an  aite  eile.  Bha  an  doigh  anns  an  do  chaith  e 
oige  agus  tus  a  dhaonnachd  ann  an  Cinn-teile,  ri  iasgach  agus  ri 
ciobaireachd,  feumail  dha  ann  an  cursa  a  bheatha  as  a  dheigh  sin. 
Cha  bhiodh  e  furasda  amas  air  stiuradair  bata  a  bu  teoma  na  e,  agus 
an  cursa  a  mhinistrealachd  bha  'eolas-marachd  gu  tric  air  a  chur  gu 
feum,  gu  h-araidh  ann  an  Leodhas.  B'  abhaist  da  iomradh  a 
dheanamh  air  aon  uair  a  bha  e  a'  dol  air  adhart  ann  am  bata 
fosgailte  o  Steornabhagh  gu  Nis.  Ghlacadh  le  doininn  iad  aig  a' 
Bhut  Leodhasach  agus  ann  an  stiuradh  a'  bhata  bha  'aire  cho  mor 
air  a  cleachdamh  is  nach  b'  urrainn  da  a  shuil  a  thogail  o  'n  obair  a 
bha  an  earbsa  ris  gu  aon  sealladh  a  ghabhail  air  an  fhearann  agus  e 
gu  durachdach  ag  iarraidh  gum  faigheadh  e  f hein  agus  na  daoine  a 
bha  maille  ris  aon  uair  sabhailte  gu  tir.  Bha  an  f  hairge  cho  gabh- 
aìdh  is  nach  b'  urrainn  doibh  dol  gu  tir  ;  ach  air  do  dh'  airimh  mhoir 
dhaoine  air  tir  am  faicinn  a'tighinnam  fagus,  chuir  iad  iad  fhein  an 
ordugh  ann  an  da  shreath  mu  choinneamh  a  cheile ;  and  sin  a' 
cumail  griem  air  lamhan  a  cheile  chaidh  lad  a  mach  inbhe  bhig  anns 
a'  mhuir,  agus  a'  gabhail  fath  air  an  am  anns  an  robh  am  bata  air 
a  giulan  a  steach  le  tonn  mor,  ghlac  iad  i  agus  ghiulan  iad  i  f  hein 
agus  a  sgiobadh  agus  a  luchd  sabhailte  gu  talamh  tioram. 

Chaidh  Mr  Mac-Rath  atharrachadh  do  'n  Chnoc-bhan  anns  a' 
bhliadhna  1839.  Is  ann  an  sud  a  fhuair  e  an  t-ainm  a  lean  ris 
riamh  tuilleadh — "  Mr  Mac-Rath  Mor,"  Tharraing  an  doigh 
iongantaich,  bhuadhaich,  theagaisg  a  bha  aige  moran  g'  a  'eisdeachd 
o  gach  cearna  mu  'n  cuairt.  Shaothraich  e  anns  a'  Cnnoc-bhan  re 
naoi  bliadhna  agus  lamhaich  e  buaidh  mhor  thairis  air  a'  Ghaidh- 


«altachd  'a  Tuath  agus  an  lar,  araon  anns  a'  chubaid  agus  air 
comhnard,  a'  mineachadh  agus  a  dion  bunabhasan  na  h-Eaglais.  Is 
ann  an  so  a  bha  e  an  uair  a  shuidhich  Dr  Chalmers  air  mar  neach 
ro  f hreagarracli  air  son  dol  a  mach  air  feadh  na  Gaidhealtachd  agus 
nan  Eileanan  chum  a  bhith  al  mineachadh  cuisean  agus  coraichean 
na  h-Eaglais  agus  chum,  a  bhith  a'  cur  iompaidh  air  an  t-sluagh  gu 
seasamh  leis  an  fhirinn  agus  leis  a'  cheartas.  Chaidh  a  chur  a 
mach  mar  a  thoilich  agus  a  mhiannaich  Dr  Chalmers,  agus  shoir- 
bhich  leis  gu  mor  na  theachdaireachd,  agus  ann  a  bhith  a'  suidh- 
eachadh  choimhthionalan  ura  ann  an  caochladh  chearnaidhean. 

Anns  a'  Gheamhradh,  1842.  agus  anns  an  Earrach,  1843,  bha  e 
gu  mor  air  a  chleachdamh  ann  am  mineachadh  do  shluagh  na 
Gaidhealtachd  nam  bunabhasan  a  bha  aig  an  àm  ud  ga'n  cur  gu 
deuchainn  agus  ann  an  cunnart  a  bhith  air  an  saltairt  gu  lar.  A 
thaobh  a  chliu  mor  mar  shearmonaiche  fhuair  e  cothrom  air  dol  a 
steach  do  chearnaidhean  a  bhiodh  air  dhoigh  eile  duinte  air  ;  agus 
cha  robh  neach  eile  ann  a  bha  na  mheadhon  cho  mor  ann  an  ullach- 
adh  an  t-sluaigh  air  son  aonadh  ris  an  Faglais  Shaoir  an  uair  a 
thainigam  an  Dealachaidh.  Is  ann  an  uair  a  chuireadh  muinutir 
na  aghaidh  agus  a  bheireadh  iad  aicheadh  d'  a  theagasg  a  bha  a 
fhreagariachd  air  son  na  h-oibre  so  gu  sonraichte  air  a  nochdadh 
— a  dhuinealas,  a  dhiadhachd  iongantach,  'eud  air  son  onair  Chriosd 
mar  Righ  Shioin,  an  fhuath  mhor  a  bha  aige  do  theagasg  agus 
do  ghnathachadh  nam  Moderates,  agus  an  uair  a  ghair- 
meadh  fath  e  air  shon,  a  gheire  agus  ealamhachd  ann 
am  freagairt  a  luchd-connsachaidh.  Choisinn  na  buadhan 
so  uile  dha  muinghin  an  t-sluaigh  agus  bu  mhor  an 
gairdeachas  a  bhiodh  ann  an  cearna  's  am  bith  an  uair  a  dh'  ainmich- 
teadh  gun  robh  '•Mac-Rath  Mor" — mar  bu  chaomh  leo  a  bhith  ga 
ainmeachadh — a'  dol  g'an  taghal.  B'e  Mr  Mac-Eath  gu  h-araidh 
ministear  an  t-sluagh,  agus  cha  robh  riamh  ministear  anns  a' 
Gbaidhealtachd  mu  thimchioll  am  faodteadh  le  tuiUeadh  fìrinn  a 
radh  gun  d'  eisd  an  sluagh  ris  gu  toileach.  Agus  air  an  laimh  eile, 
bha  fuath  neo-ar-thaing  cho  dian  aig  'eascairdean  da.  Bha  e  a' 
eaothrachadh  mar  so  re  aireamh  bhliadhnaichean  an  deigh  an 
Dealachaidh  ann  an  obar  na  h-Eaglais  anns  'a  Ghaidhealtachd  agus 
anns  na  h-EiIeanan.  Bha  e  gun  sgios  a'  misneachadh  agus  a' 
«tiuradh  choimhthionalan  ;  agus  gun  umbail  do  thrioblaid  noido 
ghabhadh,  bha  e  ri  buan   oidhirpean  gus  an  soisgeal  a  ghiulan  a 

dh'  ionnsaidh  a  luchd-duthcha  ann  an  aiteachan  iomallach  far  nach 
robh  gus  a  sin  sochairean  an  t-Soisgeil  air  an  sealbhachadh.  Aig 
am  bas  Mhr  Mhic-Rath  thog  an  t-Urramach  Dr  Elder,  Bhaile- 
Bhoid,  an  fhianuis  a  leanas  mu  'u  obair  mhoir  a  rinn  e  aig  am  an 
Dealachaidh  :— "  A  thaobh  a  shaothaii?  mhoir  agus  luachmhoir  as 
leth  ar  n-Eaglais  ghradhaich,  chan  urrainn  domh  aig  an  am  so 
mion  labhairt  a  dheanamh.  Aig  ,ìua  an  Dealachaidh.  mar  is  urrainn 
dorahsa  fianuis  a  thoirt  o  na  's  cuimhne  leam  fhein  agus  o  na  's 
aithne  dhomh,  bha  e  na  chumhachd  mor  anns  au  Taobh  Tuoth  agus 
anns  an  Aird  an  lar  a'  niineachadh  agus  a'  taear  mar  nach  b'  urrainn 
ach  do  ghle  bheagan  a  dheanamh  as  leth  coraichean  glormhor  an 
Tighearn  losa  Criosd  mar  Aoa  Righ  agus  Ceannnah-Eaglais  ;  neo- 
eisimeil achd nah-Eaghiis is  a  thaobh na  h-Uachdaranachd  Shaoghalta, 
agus  a  striochdadh  do  Chriosd  agus  d'  a  laghannan  a  mhain  ann  an 
cuisean  spioradail  ;  agus,  cuideachd,  ann  an  seasamh  sochairean  na 
h-Eaglais  agus  an  t-sluaigh  sin  a  cheaanaich  e  le  f  huil.  Cha  robh, 
faodaidh  e  abhith,  ministear  eile  ann  a  fhuair  barrachd  buaidh  ann 
an  treorachadh  inntinnean  an  t-sluaigh  gu  beachdan  soilleir  mu'n 
dleasuas  re  an  àm  iomraitich  ud." 

Thachair  da  fhein  agus  do  Mhr  Domhnallach  Urraidh,  a  bhith 
aig  Loch-Caruinn  aig  aon  uair  a'  mineachadh  aobharan  an  Dealach- 
aidb.  Dh'  eirich  Mr  Domhnallach  an  toiseach  agus  air  do 
mhinistear  na  h-Eaglais  Steidhichte  a  bhith  a  lathair  dh' eirich  e 
agus  thuivt  e,  "  Cha  ruig  thu  leas,  a  s>heumais,  a  bhith  cho  beachd- 
ail  aij  innseadh  aobharan  an  Dealachaidh.  Is  math  a  b'  aithne 
dhomhsa  thu  an  uair  a  bha  mi  ga  d'  theagasg  an  tigh  d'  athar."^ 
Thuirt  Mr  Mac-Rath  an  sin,  mar  dh'  innis  Mr  Domhnallach  fht-in 
duion,  "  Suidh  thusa,  Sheumais,  agus  leig  dhomhsa  'eirigh." 
Dh'  eirich  Mr  lain  a  la])hairt,  agus  an  ceann  uine  ghoirid  leum 
ministear  na  h-Eaglais  Steidhichte  air  a  chasan,  agus  ars'  esan,  "  Is 
math  a  b'  aithue  dhomh  thusa  cuideachd,  an  uair  a  bha  thu  a'  s^alg 
nan  sionnaoh  anns  na  h-aonaichean  sin  shuas.''  "  Seadh,"  arsa  Mr 
Tain  ;  '■  tha  mi 'faicina  nach  do  shealg  mi  uile  fhathast  iad,  agus 
thusa  beo'  an  sin  ad  shionnach.  An  uair  a  chual'  e  sud  theich  e 
mach  mar  gun  cuirteadh  urchair  ann.  Bha  e  ann  an  Eileaa  Thiridhe 
air  Sabaid  araidh  a'  searmonachadb,  àgusdh'  ainmich  e  gun  coinn- 
icheadh  e  riu  air  a'  chnoc  ud  a  rithist  air  Di-luain  gu  bhith  a' 
mineachadh  cuisèan  an  Dealachaidh  dhoibh.  Thainig  misistear  na 
h-Eaglais  Steidhichte  a  mach,  paipear  sgriobhte  aige  an  laimh,agus 


thoisich  e  air  a  leughadh.  "  Nach  f  haic  sibh,"  arsa  Mr  lain,  "  an 
duine  truagh  sin  a'  dol  aleughadh  ni  a  bha  e  a  reir  coltais  a  sgriobh- 
adh  le  saothair  an  dr."  Thog  so  gaire  am  mfasg  an  t-sluaigh, 
agus  chuir  e  stad  air  na  leugbadh.  Thugadh  Cnoc-Mhic-Rath  air 
an  tulaich  bhoidhich  ghuirm  air  an  robh  iad  cruinn  aig  an  am,  mar 
urram  da  asus  mar  chuimhneachan  air  na  thachair.  Aig  àm  eile, 
agus  e  a'  labhairt  ris  an  t-sluagh  ann  an  Loch-abar,  anns  an  Earrach, 
1S4.'},  shuidich  ministear  na  sgireachd  e  fhein  direach  m'  a 
choinnimh.  Bha  e  sju  dana,  dalma,  a'  sgriobhadh  sios  facail  a 
chuidicheadh  e  anna  bhith  a' toirt  freagairt  do  Mhr  lain.  Cha 
diochuimhnich  an  f  headhain  a  bha  a  Lithair  gu  brath  am  miothlachd 
a  bha  air  am  feadh  a  bha  Mr  lain  a'  cur  an  ceill  doibh  coltas 
mmistear  Moderate,  agus  sin  a'  cordadh  cho  riochdail 
ri  cliu  an  fhir  a  bha  m'  a  choinnimh.  Aig  crioch  gach  samhlaidh 
thionndadh  an  sluagh  mu  'n  cuairt  agus  iad  a'  sior  amharc  air  le 
suil  gheir,  mar  gun  abragh  iad,  "  Sud  agad  thu  fhein  :  is  math  is 
aithne  dhuinn  thu  I  "  Cha  d'  f heuch  am  ministear  ud  ri  freagairt  a 
dheanamh.  Ars'  esan,  "Bhuailinn  e,  ach  tha  eagal  orm  gur  e  is 
treise  na  mise  "—  agus  e  fhein  na  dhuine  fior  laidir  cuideachd.  Re 
na  comh  stri  a  tha'-hair  mu  thimchioll  an  Aonaidh  a  bha  moran  an 
geall  air  a  dheanamh  eadar  na  h-Eaglaisean,  mheas  e  gum  b'  e  a 
dhleas.nas,  aig  coinnimh  ftiollaisich.  bnintinn  ri  cainnt  bhosdail 
ministeir  Thuathaich  a  bba  ag  radh  an  aite  esan  a  bhith  a'  leantainu 
stiuraidh  ministeir  araidh  ainmeil  anns  an  'l  aobh  Deas  gur  ann  a 
bha  am  ministear  sin  ga  leantainn-san.  Thug  Mr  Mac-Rath  fainear- 
an  uair  a  bha  esan  na  chiobair  agus  aireamh  chon  aige  air  a'  bheinn 
gum  biodh  iad  uairean  ri  trotan  air  an  adhart  roimhe  agus  uairean 
eile  ga  leantainn  ;  ach  co  dhiubh  a  bhiodh  iad  roimhe  no  na  dheigh 
gum  b'  esan  a  ghnath  am  maighstir.  Bheir  sin  aon  naidheachd 
eile  a'  dearbhadh  cho  geur  agus  cho  glic  "s  a  bha  e  ann  am  freagairt. 
An  uair  a  bha  e  anns  na  Lochan,  chaidh  e  a  mach  a  ghabhail  cuairt 
air  la  fliuch  anns  an  earrach.  Thug  e  an  aire  do  dhuine  aig  an 
robh  a  chrait  laimh  ris  an  fhearann  aige  fhein,a'  cur  an  t-sil.  Chaidh 
e  far  an  robh  an  duine  agus  thuirt  e  ris,  "  Nach  'eil  e  ro  f  hluich  an 
diugh  gu  bhith  a' cur  an  t-sil  ?  "  "  O,"  ars'  an  duine,  "chanann 
de  shiol  a  phoca-shalainn  a  tha  sinn."  "  Mur  a  h-ann,"  arsa  Mr 
lain,  "is  ann  Ì3  docha  thu  ghrodadh.'"  Tha  moran  naidheachdan 
mar  so  a  dh'  fhaodamaid  aithris,  a'  nochdadh  tior  gheiread  agus 
tulchuis  mhor  'inntinn,  ach  foghnaidh  na  thug  sinn. 


As  a  Chnoc-bhan  dh'  atharraicheadh  do  Ghrianaig  e  anns  a' 
bhliadhna  1849,  agus  dh'  fhag  e  iomadh  cridhe  bronach  agus  suil 
dheurachas  a  dheigh.  Cha  ghabh  e  innseadh  an  doilghios  agus  an 
cradh-spioraid  a  bha  air  moran  anns  an  aite  ud  an  uair  a  dhealaich 
e  riu.  Bha  feadhain  ann,  mar  chaidh  innseadh  dhuinn  le  cinnteas, 
a  ghabh  an  leapaichean  leis  a'  bhruthadh  agus  an  lagachadh  cuirp 
agus  anma  a  rinn  e  orra  esan  a  bhith  ga  'm  fagail  ris  an  robh  iad 
cho  anabarrach  ceangailte.  Oir  fhuair  iad  math  siorruidh  d'  an 
anam  agus  misneachadh  d'  an  cridhe  o  bhith  ag  eisdeachd  ri  a 
theagasgan  fallain,  blasda.  Ann  an  Grianaig  bha  a  shaothair  air  a 
h-aideachadh  le  mor  bheannachd  mar  an  ceudna  ;  agus  mar  thoradh 
air  na  h-ochd  bliadhnaichean  ministrealachd  a  f  huair  iad  dheth  an 
sud  dh'  eirich  suas  aireamh  bhriagha,  gu  sonraichte  de  mhuinntir  og, 
a  bha  ceangailte  ris  le  gradh  ro  mhor,  agus  a  dh'  fhairich  gu  ro 
dhuilich  an  dealachadh  an  uair  a  dh'  atharraicheadh  e  gu  sgire  nan 
Loch,  ann  an  Eilean  Leodhais,  anns  a'  bhliadhna  1857.  Is  e  a 
shlainte  a  bhith  a'  failneachadh  a  thug  air  a'  ghairm  a  ghabhail  a 
fhuair  e  o  sgire  nan  Lochan.  Cha  robh  aileadh  no  ceo  a  bhaile- 
mhoir  a'  tighinn  r'  a  shuidbeachadh  no  ri  'shlainte,  agus  air  an 
aobhar  sin  b'  f heudar  dha  Grianaig  fhagail  gu  dol  do  choimhthional 
mor  agus  farsaing  nan  Lochan.  Tha  an  coimhthional  an  diugh  air 
a  roinu  na  thri  a  bha  aig  an  am  ud  na  aon  sgire.  Is  ann  's  na 
Lochan  a  bha  e  an  uair  a  thug  muinntir  Shniosairt,  anns  an  Eilean 
Sgiathanach,  birhnn  ghrinn  da  mar  thiodhlac  snasail,  uasal.  Anns 
an  sgire  so  bha  aig  Mr  Mac-Kath,  ann  an  taghal  air  a  shluagh, 
ri  dol  astaran  fada  air  a'  mhuir,  agus  mar  so  dh'  ullaich- 
eadh  dha  an  soitheach  ud  a  chum  a  shaothair  a  dheanamh 
na  b'  usa  dha.  Bha  luach  an  tiodhlaic  air  a  mheudachadh  le 
Mr  Ruairidh  Mac-Leoid,  ministear  Shniosairt,  e  fhein  'g  a 
seoladh  o  'n  Eilean  Sgiathanach  gus  na  Lochan  ann  an 
Leodhas  a  chum  a  sineadh  thairis  gu  h-eireachdail  do  Mr  Mac-Rath. 
Bha  an  soitheach  so  ro  fheumail  da  ann  an  taghal  air  a  choimh 
thional  ;  agus  aig  amannan  Comanachaidh,  an  uair  a  bhiodh  tigh  a 
mhinisteir  ro  bheag  air  son  aireamh  a  luchd-taghail,  a  thigeadh  gu 
tric  a  cearnaidhean  fada  air  astar,  dheanadh  e  seomar  na  luinge  na 
sheomar-leapa,  far  am  faigheadh  moran  gabhail  aca  gu  gasda,  agus  i 
na  laighe  air  acair  dluth  a  laimh  ann  an  Loch  Liurabost.  Anns  a' 
bhliadhna  1859  chaiU  e  a  bhean  ghradhach,  eireachdail— lomadh  a 


dh'  fhairich  e  gu  mor.  Re  iomadh  bliadhna  Eaotbrachaidh  agus 
fulangais,  bha  i,  le  a  diadhaidheachd,  a  crionntachd,  agus  a  co- 
fhaireachdainn,  na  cuideachadh  nach  d'  fhailnich  riamh  dha,  agus 
rinn  a  bas  mor  dhruigheadh  air.  B'  iad  na  briathran  mu  dheireadh 
a  chualas  as  a  beul — "  Ni  mi  gairdeachas  gu  mor  anns  an  Tighearn  ; 
bidh  'm  anam  aoibhneach  ann  am  Dhia  ;  oir  chuir  e  orm  eideadh 
na  slainte,  chomhdaich  e  mi  le  trusgan  na  fìreantachd  ;  mar  a 
sgeadaicheas  fear-bainnse  e  fhein  le  crun  sgiambach,  agus  mar  a 
dh'  uidheamaicheas  bean-bainnse  i  fhein  le  a  seudaibh."  Trom. 
cianail's  mar  a  dh'fhairich  e  is  ann  a  chrioslaiche  e  f  hein  suas  na  bu 
mho  air  son  a  chuid  oibre,  agus  ann  am  feasgar  a  la  is  ann  a  bha  e 
na  bu  ro  phailt'  ann  an  dichioll  an  obair  a'  Mhaighstir. 

Shaothraich  e  gu  dileas  anns  na  Lochan  agus  bha  a  shaothair  gu 
soiUeir  air  a  leantainn  le  beannachadh  Dhe  ann  a  bhith  a'  toirt 
moran  og  agus  sean  a  steach  fo  theagasg  an  t-Soisgeil.  Ach  air  dha 
a  bhith  a  nis  a'  dol  air  ais  na  neart  agus  na  shlainte,  agus 
faireachdainn  aige  nach  b'  urrainn  da  lan  cheartas  a 
dheanamh  do  'n  sgire  mhoir,  fharsaiug  sin,  anns  an  robh  mu 
choig  mile  anam,  dh'  aontaich  e  ri  gairm  a  thairgeadh  dha  gu  dol 
do  Charlobhagh,  sgire  a  bu  lugha  agus  a  b'  usa  oibreachadh,  anns  a' 
bhliadhna,  18(jlj.  Ach  cha  b'  fhada  gus  am  b'  fheudar  da  a 
shaothair  a  chur  dheth,  an  uair  nach  b'  urrainn  da  lan  cheartas  a 
dheanamh  do  'n  sgire,  no  an  obair  r  mheas  e  mar  fhiachaibh  air  a 
choimhlionadh  gu  comasach.  An  deigh  coig  bHadhna  de  shaothair 
a  bha  gu  comharraichte  air  a  beannachadh,  dh'  fhag  e  Carlobhagh 
anns  a'  bhliadhna  1S71.  Bha  an  uine  a  chuir  e  seachad  anns  an 
agire  sin  cho  mor  air  a  h-aideachadh  ann  a  bhith  a'  toirt  sean  agus 
og  gu  faireachadh  's  a  bha  earrann  air  bith  eile  d'  a  bheatha.  Bha 
caoidh  mhor  anns  an  sgire  aig  am  da  a  fagail,  agus  bidh  cuimhne 
aig  na  chuala  e  le  ni  sam  bith  de  dh'  aithne  agus  de  bhlas  air  a 
theagasg  brioghmhor,  beathachail,  buadhmhor,  agus  luachmhor,  cho 
fada  agus  a  bhios  aon  diubh  beo.  Aig  am  da  Carlobhagh  fhagail 
dhiult  e  gu  h-ua?al  a  bhith  a'  gabhail  na  cuibhrinn  a  bhuineadh  dha 
o  'n  choimhthional,  agus  ged  nach  robh  e  na  b'  fhaide  na  mhinis- 
tear  coimhthionail,  shearmonaich  e  gu  riaghailteach  cho  fad'  agus  a 
mhair  a  neart  ;  agus  tha  aobhar  a  bhith  a'  creidsinn  gun  robh  a 
shaothiir  gu  pailt  air  a  h-aideachadh  gus  an  dearbh  chrich.  An 
deigh  deich  laithean  de  dh'  fhulangas  mor  chaidh  e  gu  fois  air  an 
9  mh  ]a  de  mhios  October,  lb'70.      Air  Dior-daoin  roimh  'n  tinneas 

mu  dheireadh  a  thainig  air,  dh'  fhairich  e  na  b'  fhearr  agus  bha 
aoibhneas  air  a'  smuaineachadh  suidhe  aon  uair  eile  air  an  ath 
Shabaid  aig  bord  an  Tighearna.  Ach  chaidh  so  co  dhiubh  'aicheadh 
dha.  Goirid  roimh  'n  am  ud  thug  e  searmoin  luachmhor  air  an 
earrainn — "Cba  teid  do  ghrian  tuilleadh  sios,  agus  cha  mho  a 
dhorchaichear  do  ghealach,  ach  bidh  an  Tighearna  na  sholus 
siorruidh  dhuit,  agus  criochnaichear  laithean  do  bhroin."  Agus  a 
nis,  an  deigh  beagan  laithean  fulangais,  bha  an  gealladh  so  gun 
teaghamh  air  a  choimhlionadh  na  fhaireachdainn-san  agus  ghabh  e' 
aite  "  far  nach  teid  coimhthionalan  fa  sgaoil,  agus  far  a  bheil  an 
t-Sabaid  siorruidh,  buan." 

Bha  cumhachd  Mhr  Mhic-Rath  mar  shearmonaiche  ro  chomb- 
arraichte.  Ann  an  iomradh  a  rinneadh  m'  a  thimchioU  ann  an 
aite  eigin  bha  e  air  a  radh  m'  a  shearmonachadh  gun  robh  buaidh 
aige  air  a  luchd-eisdeachd  nach  robh  aig  searmonaiche  eile  'n  ar 
linn,  mur  robh  Dr  Chalmers  ann.  Is  e  ar  fior  bharail  fhein  nach 
robh  aig  Dr  Chalmers  fhein  uiread  a  bhuaidh  air  a  luchd-eisdeachd 
's  a  bha  aig  Mr  Mac-Rath  Mor.  Tha  moran  de  mhinistearan  an 
t-soisgeil  agus  de  Chriosdaidhean  eile  ann  a  dh'  aidicheas  gu  bheil 
iad  fo  fhiachan  na  's  mo  d'  a  shearmonachadh  na  do  'n  h-uile 
meadhon-teagaisg  eile  a  mheal  iad  riamh,  agus  nach  'eil  duil  aca 
gum  bi  an  t-aite  fas  a  rinneadh  le  a  l)has  gu  brath  air  a  lionadh 
suas  dhoil)h  anns  an  t-saoghal.  "  Cha  robh,"  arsa  neach  d'  am  b' 
aithne  gu  math  e,  "  a  reir  mo  bharail-sa,  ministear  anns  a'  Ghaidh- 
ealtachd  re  an  da'  cbiad  bliadhna  a  cbaidh  seachad,  a  rinn  a  leithid 
de  dhrughadh  air  inntinn  airimh  cho  mor  dhe  'n  t-sluagh  's  a  rinn 
Mr  Mac-Rath."  An  uair  a  thaisbeanadh  e  e  fhein  fa  chomhair 
coimhthionail,  ghlacadh  e  air  ball  aire  an  t-sluaigh,  agus  chuireadh 
a  choltas  dearbhachd  na  "n  cridheachan  gum  bu  teachdaire  o  Dhia 
e.  Tha  iad  ach  beag  anus  gach  cearna  de  'n  t-saoghal  a  chuimh- 
nicheas  seirbhisean  air  an  riaghladh  leis,  gu  h-araidh  air  Sabaidean 
Comanachaidh.  an  uair  a  chunnacas  e  agus  a  ghnuis  a'  dearrsadh 
mar  aon  a  thainig  a  nuas  o  Bheinn  a'  Cho-chomuinn.  An  uair  a 
leughadh  e  an  t-salm  agus  a  bhiodh  e  an  sas  anns  an  urnaigh.  A 
blnodh  an  coimhthional  anns  an  robh,  theagamh,  miltean  sluaigh, 
air  a  chur  fo  eagal  gu  aire  dhurachdaich,  am  feadh  a  bhiodh  taitneas 
air  aghaidhean  sluagh  Dhe  ;  agus  bhiodh  a'  mhuinntir  a  bu 
mhi-churamaiche  air  an  cur  fo  fhiamh  agus  air  an  trom  ghluasad. 
Beagan  bhliadhnaichean   roimh  bhas  Mhr  Mhic-Rath,  bha  seana 

Chriosdaidh  an  Taobh  an  Eàr  Siorrachd  Rois  k  thuirt  an  deigh  dha 
'eisdeachd  ri  searmoiu  uaith,  "  Shil  mi  deoir  an  diugh  fo  a  shear- 
moio,ni  uach  do  rinn  mi  o  'n  chuala  mi  Mr  Mac-Rath  mu  dheireadh 
o  chionn  mu  thuaiream  fichead  bliadhna." 

Is  ann  air  La  Sabaid  Comanachaidh  a  bha  e  gu  h-araidh  ri 
fhaicinn  mar  fo  'n  druchd  agus  le  ughdarras  neambaidb,  le  comh- 
fhurtachd  agus  gu  druighteach  a'  labhairt  ri  anamannan  a  bha  a' 
faotainn  beatha  agus  misneachaidh  bho  'theagas^  iongantach  luach- 
mhor  agus  e  cho  feumail  agus  cho  freagarrach  do  gach  caochladh 
cor  anns  am  faodadh  pobuU  Dhe  a  bhith.  Is  ann  a  bhitheamaid  ga 
shamblachadh  ri  teachdaire  no  ri  aingeal  a  thigeadh  direach  o 
fhlaitheanas.  Cha  b'  ann  ri  duine  sam  bith  eile  a  bha  e  coltach — 
an  t-urram,  an  t-ughdarras,  an  cudthrom,  an  durachd  agus  an 
druighteachd  a  bhiodh  air  aa  uair  a  sheasadh  e  aig  ceann  buird  air 
La  Sabaid  Comanachaidh. 

An  fheadhain  nach  robh  eolach  air  a  chaithe-beatha  an  uaigneas 
cha  do  thuig  iad  ach  beag  de  thairisneachd  a  naduir  agus  an  fhuath 
anabarrach  a  bha  aige  do  ni  sam  bith  suarach  agus  neo-airidh. 
Ma  cheadaichear  dhuinn  e  faodaidh  sinn  an  uiread  so 
innseadh  de  ghnothach  a  bha  aige  ruinn  fhein.  Bha  sinn 
ag  ullachadh  gu  dol  a  mach  gu  foghlum  a  Ghlaschu.  Tha- 
chair  e  oirnn  uine  ghoirid  mu'n  d'  fhag  sinn.  Ars' 
esan,  'Is  fhearr  dhuit  fuireach  aig  sgoil  Charlobhagh  gu 
bhith  a'  teagasg  na  cloinne  air  a'  gheamhradh  so.''  Fhreagair  sinn 
e  nach  fanam  aid  o  'n  dh'  ullaich  sinn  f albh  gu  deas.  An  sin  thuirt 
esan,  "  Nach  fan  thu,  is  bidh  mise  am  dheagh  charaid  dhuit  ?  " 
Chuir  e  tri  uairean  ruinn  fuireach  ach  cha  d'  aontaich  sinn. 
Thuirt  e  mu  dheireadh,  "  Mur  a  gabh  thu  mo  chomhairle-sa  chan 
fheairrd  thu  fhein  sin."  Fhreagair  sinn  nach  robh  aobhar  aige  a 
bhith  diombach  no  ana-cothroiu  air  bith  a  dheanamh  dhuinn.  "  Ni 
sin  a'  chuis,''  ars'  esan,  agus  e  a'  falbh  uainn.  Uh'  fhalbh  sinn  gu 
deas,  agus  chuir  sinn  a  dh'  iarraidh  teisteauais  air  an  uair  a  bha 
feum  air,  agus  cha  b'  ann  gun-  iomagain,  gun  eagal,  nach  tugadh  e 
seachad  duinn  an  teisteanas.  Ach  is  ann  a  sgriobh  e  teisteanas 
ciatach  a  chuir  ioghnadh  agus  naire  oirnn,  agus  litir  chairdeil  agus 
gearan  e'  arson  a  chum  sinn  riamh  cho  fada  uaith.  An  uair  a 
thainig  sinn  dachaidh  annsan  Earrach,  chaidh  sinn  ga  fhaicinn  agus 
thug  sinn  buidheachas  da.  Thuirt  e,  "  Tha  mi  toilichte  gun  d' 
tbainig  thu  ga  m'  f  haicinn."      Labhair  sinn  mu  'n  aite  iomallach. 


gus  an  robh  sinn  a'  dol  a  theagasg.  cloinne  agus  gu  bhith  a  cumail 
sheirbhisean  air  an  t-Sabaid,  gun'robh  e  duilich  leinn  dol  annas^ud 
gu  Eilean  iomallach  Shothaidh  air  taobh  deas  an  Eilein  Sgiathan- 
aich.  "  Theid  thu  ann,"  ars'  esan,  "  agus  dearbhaidh  tu  thu  fhein 
ad  dhuine  agus  ad  Chriosdaidh."  Sin  a'  choinneamh  mu  dheireadh 
a  bha  againn  ris  agus  a'  chomhairle  dhileas,  dheireannach  a  thug  e 
dhuinn.  Chan  urrainn  duinn  gun  a  bhith  gu  brath  a'  labhairt  uime 
mar  neach  a  choisinn  ar  n-aire,  ar  meas,  agus  ar  n-urram  os  cionn 
na  h-uile  a  b'  aithne  dhumn  no  a  chuala  sinn  riamh  air  an  t-saoghal. 
Gidheadh  tha  sinn  ag  earbsa  agus  ag  radh  gun  robh  eolas  againn  air 
an  fhirinn  na  'cumhachd  mu  'n  cuala  sinn  riamh  e.  Ach  mar 
thuirt  an  Dr  Domhnallach  mu  Mhr  Robison,  faodaidh  sinn  a  radh 
mu  Mhr  Mac-Rath  Mor — 

"  Bho  'n  chualas  leamsa  'n  tua  mo  la 
Do  theagaisg  bhuadhacb,  chubhraidh,  thlath, 
Thug  thu  am  barrachd  dhomh  air  cach, 
Am  measg  nam  braithrean  urramach." 

Cha  robh  sinn  cha  mor  fo  fhiachaibh  do  Dhia  air  son  aon  a  chuala 
sinn  riamh  d'  a  sheirbhisich  mhora  's  tha  sinn  air  a  shon-san. 
Chuala  sinn  barrachd  air  aon  uair  Dr  Mac-an-Toisich,  Dhun- 
omhainn  ;  Dr  Mac-an-Toisich  Mac-Aoidh,  anns  na  Hearaibh  ;  Di 
lain  Kennedy  ;  Mr  Ruairidh  Mac-Leoid,  a  bha  an  Snizort  ; 
Mr  Spurgeon,  agus  feadhain  ainmeil  eile,  ach  thug  esan  am 
barrachd  dhuinn  orra  uile  am  brigh,  am  beatha,  am  buiadh, 
an  luach,  agus  an  druighteachd.  Tha  meomhair  nach  olc  againn,  ach 
feumaidh  sinn  aideachadh  nach  urrainn  duinne  no  do  neach  sam 
bith  eile,  is  e  ar  barail,  cainnt  Mhr  Mhic  Rath  a  chur  sios  no  a 
thoirt  seachad  leis  an  t-suasmhorachd  agus  anns  na  dearbh 
bhriathran  a  labhradh  e  fhein,  ach  rinn  sinn  ar  dichioll,  gun  ach 
gann  comhnadh  air  bith  faotainn  o  neach  eile,  a  mach  o  bheagan 
phronnagan  a  chuireadh  thugainn.  Ann  a  bhith  a'  toirt  an 
iomraidh  so  air  beatha  air  cliu  agus  air  saothair  Mhr  Mhic-Rath  gu 
crich,  chuireamaid  sios  na  bhriathran  fhein  a  dhochas  air  son 
siorruidheachd,  mar  a  chuir  e  an  ceiU  e  anns  an  litir  mu  dheireadh 
a  sgriobh  e  gu  aon  de  'theaghlach.  Ghnathaich  e  na  briathran 
cudthromach,  seadhail,  oirdhearc  so  : — "  Ciod  e  an  s*  a  ^h  a  tha  anns 
an  fhacal  gras  air  son  mo  leithidse?     Tha  e  a'  gabbail  a  steach  gach 

ni  a  tha  feumail  air  son  slainte  peacaich,  a'  leura  thairis  air  beanntan 
do  cheannairc  an-tromaichte.  neo-cbriochuacti  na  shaorsainn 
iomlain.  An  ni  a  tha  feum  agamsa  air  is  e  a  bhith  a'  lan  ghabhail  a 
steach  so  na  'chumhachd  agus  na  'ghloir."  Tha  e  a'  gabhail  fois  o 
a  shaothair  agus  leanaidh  'oibre  e. 

Na  shearmonachadh  bha  a  rahac-meanmna  laidir  air  a  chleachciamh 
gu  comharraichte  ann  an  dealbh  shamhlaidhean  agus  ann  a  bhith  a* 
gnathachadh  chuisean  nadurra  agus  naidheachdan  brioghmhor  gu 
bhith  a'  minechadh  agus  a'  soilleireachadh  nithean  spioradail.  Leis 
a'  chleachdarah  so  bha  e  a'  glacadh  aire  gach  seorsa  sluaigh,  agus 
bheirtadh  iad  leo  na  'n  cuimhne  moran  dhe  'n  teagasg  aige  mar 
nach  tugadh  iad  o  neach  eile.  Dheanadh  an  doigh  labhairt  agus  a 
chainnt  aige  drughadh  mor  air  inntinnean  an  luchd-eisdeachd. 
Dheanadh  e  a'  h-uile  ni  air  an  labhradh  e  cho  soilleir  agus  cho  so- 
thuigsirn  is  gum  faodadh  an  neach  a  bu  laige  agus  a  bu  lugba 
buadhan  a  leantainn.  B'e  so  aon  de  na  buadhan  mora  a  bhuilich- 
eadh  air,  air  chor  is  gun  robh  e  na  iongantas  le  moran  mar  a  b' 
urrainn  da  na  puincean  a  bu  diomhaire  agus  a  bu  duirche  a  dheanamh 
cho  soilleir.  Bhiodh  a'  h-uile  ni  a  theireadh  e  cho  comhnard,  cho 
coimhlionta,  agus  cho  cuimseach  agus  nach  bu  mhath  leinn  facal  a 
chall  de  na  labhradh  e.  Bhiodh  e  gu  tric  a'  labhairt  ma 
fhulangasan  an  Fhir-shaoraidh  agus  air  aonadh  nadur  a  dhaonnachd 
agus  a  dbiadhachd.  Chuala  sinn  e  ag  radh  uair  no  dha  air  na 
puincean  so,  "  Tha  fiamh  orm  a  bhith  a'  dol  na  's  fhaide  air  m' 
adhart  an  so  mu  'n  caill  mi  mi  fhein.  Is  ann  a  tha  mi  ga  m' 
f  haighinn  f  hein  mar  neach  a  tha  a'  dol  a  steach  ann  an  ceu  mor 
agus  a  dh'  fheumas  a  bhith  air  fhaiciU  mu  'n  caill  e  a  cheum." 

Bha  e  anabarrach  faicilleach  ann  an  laimhseachadh  earrainn  air 
bith  de  'n  Fhirinn.  Bhiodh  gach  facal  aige  mar  air  a  chothrom- 
achadh  agus  e  a'  labhairt  le  leithid  de  dhurachd  agus  gun  robh  e  a' 
deanamh  drughaidh  dhcmhain  air  inntinnean  na  dream  a  bha  ga 
'eisdeachd.  An  aite  a  bhith  ag  'eirigh  suas  le  aoibhneas  agus  le 
sunnd  spioraid  mar  ni  feadhainn  eile  an  uair  a  bhios  saorsa  aca,  is 
ann  a  bhiodh  esan,  an  uair  a  bu  mho  a  shaorsa,  a'  dol  fodha  gu 
domhain  sios  le  druighteachd  agus  le  irioslachd  spioraid,  mar  neach 
air  a  thilgeadh  sios  anns  an  duslach  fo  bhuaidh  a  theagaisg  fhein  ; 
agus  mar  so  dh'  fhagadh  e  am  barrachd  drughaidh  air  inntinnean  a 
a  luchd-eisdeachd.  Bha  e  mar  an  ceudna  cumhachdach  ann  an  co- 
chur  a  theagaisg  ri  cor  agus  ri  cogaisean  an  t-sluaigh.     An  uair  a 

bha  e  a'  dol  mu  'n  cuairt  am  measg  sluagh  na  Gaidhealtachd  roimh 
àra  agus  an  deigh  .ìtn  an  Dealachaidh,  ann  an  aon  de  na  h-ei'eanan, 
haathaich  e  a'  chainnt  so  : — "  Tha  eagal  orm  nach  'eil  sibh 
fhathast  abuich  air  son  gabhail  ris  an  t-Soisgeul.  Is  ann  a  tha  mi 
ga  m'  shamhlachadh  Ihein  ri  balachan  a  bhiodh  a'  caitheamh  chlach 
ri  aodann  balla,  agus  bhiodh  na  clachan  a'  tionndadh  air  an  ais  air 
fhein  an  deigh  am  balla  a  bhualadh.  Is  ana  mar  sin  a  tha  mise  ga 
m'  f haighinn  f  hein  ann  a  bhith  a'  labhairt  na  firinn  ribhse  an  diugh. 
Tha  mi  mar  gqm  bithinn  a'  faighinn  na  firinn  a'  bualadh  air  a 
h-ais  orm  f  hein  an  deigh  a  bhith  ga  cuimseachadh  oirbhee.  Chan 
'eil  sibh  f  hathast  deas  no  abuich  air  son  gabhail  ris  an  f  hirinn  ann 
an  gradh  chum  tearnadh  ur  n-anma.  Bha  e  a'  searmonachadL  la 
o'n  earrainn  so  :— ".S(  allaibh  riumsa  agus  bithibh  air  ur  tearnadh, 
uile  iomalla  na  talmhainn  ;  oir  is  mise  Dia.  agus  chan  'eil  atharrach 
ann."  Thuirt  e  ni-eigin  mar  so  : — "  Tha  mi  a'  creidsinn  gun  robh 
taobh  an  iar  Eilean  Leolhais  aig  Spiorad  Dhe  na  shuil  an  uair  a 
labhair  e  leis  an  f  haidh  na  briathran  so,  '  Seallaibh  riumsa.'  Nach 
seall  sibh,  mo  cho-pheacaich,  ri  Criosd  ì  Tha  eagal  orm  nach  mor 
a  tha  cuid  agaibh  os  cionn  nambruidean  fhein;  agus  ged  a  thigeadh 
an  Spiorad  Xaomh  a  shaothrachadh  oirbh,  gu  labhairt  le  h-urram, 
gum  feumadh  e  barrachd  saothair  a  ghabhail  ribh  mu  'n  tugadh  e 
gu  ire  dhaoine  cumanta  sibh.  Xach  leig  sibh  le  Facal  Dhe  gnothach 
a  dheanamh  ri  ur  cogaiseaa,  agus  deanadh  ur  cogaisean  gaothach  ri 
Facal  Dhe.  An  ann  ris  na  pluic  a  tha  mi  a'  labhairt  ?  an  ann  ris 
na  clachan  a  tha  mi  a'  labhairt  ?  Xach  ann  a  tha  mi  a'  labhairfc  ri 
daoine  aig  a  bheil  buadhan  reusonta— leigibhle  Facal  Dhegnothach 
a  dheanamh  ri  ur  reuson  agur  ur  reuson  ri  Facal  Dhe,  air  neo  cha 
bhi  sil)h  gu  brath  air  ur  tearnadh." 

Air  Di-luain  Orduigh  ann  an  Barbhas,  an  Leodhas,  shearmonaich 
e  o'  n  earrainn  so  : — "  Eiribh,  rachamaid  as  a  so."  "  Tha  Criosd 
leis  na  facail  so,"  ars'  esan,  "a'  gairmair  an  fheadhainn  ris  a  bheile 
an  daimh  spioradail  gu  bhith  a'  dolair  a  chomhaiile  an  air  adhart  ga 
aiteachan  agus  dleasnasan  a  tha  air  thoiseach  orra.  (1)  An  uair  a 
tha  anmannan  a'  faotainn  comuinn  mhilis  ris  ann  an  urnaigh 
uaignich  tha  iad  toileach  f  uireach  an  sin  ;  ach  tha  Criosd  ag  radh 
riu,  'Eiribh,  rachamaid  as  a  so.'  (2)  An  uair  a  tha  iad  a'  leughadh 
nan  Sgriobtur  leo  fhnin,  chan  iarr  iad  sgur  ga  'n  leughadh  air 
amannan  ;  ach  tha  esan  ag  radh,  '  Eiribh,  rachamaid  as  a  so.'  (3) 
An  uair  a  thi  iad  maille  r'  a  cheile,  coltach  riusan  a  bha  a'  dol  gu 

Emmaus,  agus  esan  a'  tigliinn  na  'n  cuideachd,  tha  an  cridhe  a' 
lasadh  an  taobh  a  stigh  dhiubH.  An  uair  a  tha  e  a'  fo?g'adh  dhoibh 
nan  Sgriobturan  agus  e  a'  dol  maille  riu  gu  biadh,  tha  e  ga  'm  fagail 
agus  a'  dol  as  an  t-sealladh— tha  e  ag  radb,  'Eiribh,  rachamaid  as  a 
so.'  (4)  An  uair  a  tha  iad  ag  eisdeachd  na  Firinn  air  an  t-Sabaid 
agus  iad  a'  faighinn  trath  mhaith,  mhilis,  d'  an  anam,  is  luath  leo  a 
sguireas  an  t-searmoin  :  tha  e  ag  radh,  'Eiribh,  rachamaid  as  a  so.' 
(5)  An  uair  a  tha  iad  aig  a'  choinneamh  urnaigh,  agus  a  tha  an 
cridhe  a'  faighinn  ìieothachaidh  agus  biadhaidh,  chan  iarr  iad  falbh 
as  a  sin  ;  tha  esan  ag  radh,  '  Eiribh,  ràchamaid  as  a  so.'  (('))  An 
uair  a  tha  iad  aig  Orduighean  an  t-Soisgeil  mar  so,  agus  a  tha  an 
anmannan  a'  sealbhachadh  a  lathaireachd  aig  a'  bhord,  chan  iarr  iad 
eirigh  o  'n  bhord  ;  tha  esan  ag  radh,  'Eiribh,  rachamaid  as  a  so.' 
{7)  An  uair  a  tha  iad  a'  faotainn  moran  de  bheatha  agus  de  cho- 
chomunn  ri  Dia  agus  r'  a  phobull,  tha  iad  toileach  f  uireach  ann  an 
sud  ;  ach  tha  esan  ag  radh,  '  Eiribh,  rachamaid  as  a  so.'  (8)  An 
uair  a  tha  iad  ri  meorachadb  neamhaidh  agus  a  bu  mhath  leo  sud  a 
leantaina,  tha  esan  ag  radh,  'Eiribh,  rachamaid  as  a  so.'  ('.•)  Tha 
e  ga  'n  gairm  gu  dleasnasan  na  'n  gairmean  saoghalta,  agus  gu 
dleasnasan  na  sheirbhis  fhein.  Agus  tha  e  'g  ur  gairm  an  diugh, 
an  deigh  a  bhith  na  coig  laithean  air  Beinn  an  Orduigh  an  so,  gu  ur 
n-aghaidh  a  chur  air  an  t-saoghal  anns  gach  aite  agus  anns  gach 
suidheachadh  anns  a  bheil  sibh  ;  agus  tha  e  ag  radh  mar  sin 
'Eiribh,  rachamaid  as  a  so.'  Xa  'm  fagadh  Dia  iad  anns  a'  chor 
shocrach,  sholasach,  a  tha  aca  air  uairibh,  ghrodadh  iad  ann.  Ach 
tha  e  a'  faicinn  feumail  a  bhith  ga  'm  falmhachadh  o  shoitheach  ga 
soitheach." 

Ann  an  Uige,  an  Leodhas,  air  Di-luain  Orduigh,  ghabh  e  an 
earrainn  so  : — "  Rinn  Solamh,  an  Righ,  leaba-phosaidh  dha  fhein 
de  chrannaibh  Lebanoin.  A  puist  dhealbh  e  de  dh'  airgiod,  a 
h-iochdar  de  dh'  or,  a  comhdach  de  chorcur  ;  bha  a  meadhon  air 
oibreachadh  le  samhlaibh  graidh  le  nigheanan  lerusaleim."  Thuirt 
e,  '•  Faodaidh  sinn  a'  cheud  chuid  de  'n  earrainn  a  chur  mar  so  : — 
'Rinn  Criosd,  an  Righ,  cra-leaba  dha  fhein'  agus  marsinair  adhart. 
Anns  a'  chra-leaba  so  tha  Criosd,  na  imeachd  leatha  anns  an 
t-saoghal  so  gu  Gloir,  a'  gabhail  a  steach  a'  h-uile  creutair  lag- 
chuiseach,  agus  uireasbhach  a  tba  aige  fhein  air  an  talamh.  Ls  e 
an  Spiorad  Kaomh,  gu  labhairt  le  h-urram,  an  carbadair  noaii  ilrinr 
a  tha  aig  Criosd  air  a'  chra-leaba.  An  uair  a  chi  Criosd  air  an  t-slighe 

(1)  neach  a  tha  ag  imeachd  le  cridhe  bronach,  their  e  ris  an  Spiorad 
Naomb,  '  Stad,  Fhiriuil  bheannaichte  ;  tha  neach  an  so  a 
dh'  fheumas  a  thogail  a  steach  ;  tha  e  a'  bronair  son  a  chruas-cridhe. ' 

(2)  Ag  imeachd  air  adhart,  tba  e 'faicinn  neach  eile.  a' caoidh  air 
son  a  dhorchadais,  agus  tha  Criosd  ag  radh,  'Stad,  agus  gun  togar  a 
stigh  e.'  (3)  A'  dol  air  adhart  tha  e  'faicinn  neach  eile  air  a 
thilgeadh  sios  le  mi-mhisneach  nach  'eil  e  de  'n  chloinn.  Tha 
Criosd  ag  aithne  gun  togteadh  a  stigh  e.  (4)  Agimeachdairadhart 
tha  e  a'  faicinn  neach  a'  gearan  cho  beag  's  a  tha  de'  ghradh  aige  do 
Chriosd,  ma  tha  gradh  idir  ann.  Tha  Criosdag  aithne,  '  Togamaid 
a  steach  e.'  (5)  A'  dol  air  adhart  tha  e  a'  faicinn  neach  eile  air  a 
bhuaireadh  nach  d'  fhuair  e  riamh  eolas  slainteil  air  Criosd.  Tha 
Criosd  ag  iarraidh  stad  agus  gun  togar  a  stigh  e.  (Ci)  Tha  e  'dol  air 
adhart  agus  a'  faicinn  neach  eile  a'  caoidh  olcas  a  chridhe.  Tha 
Criosd  ag  aithne  a  thoirt  a  steach.  (7)  Ag  imeachd  air  adhart  tha 
e  'faicinn  neach  eile  air  a  sharachadh  le  as-creideamh.  Tha  e  ag 
aithne  stad  agus  a  thoirt  a  stigh.  (8)  Ag  imeachd  air  adhart  tha  e 
'faicinn  neach  eile  a  tha  a'  caoidh  gu  goirt  '  Threig  an  Tighearna  mi, 
is  rinn  e  mo  dhi-chuimhneachadh.'  Tha  Criosd  ag  aithne  stad  agus 
gun  togar  a  steach  e.  (9)  Ag  imeachd  air  adhart  tha  e  'faicinn 
neach  eile  a'  gearan  '  Mo  chaoile,  mo  chaoile  ! '  Tha  Criosd  ag 
radh  '  Stad,  agus  gun  togar  a  stigh  e.'  (10)  A'  dol  air  adhart  tha 
e  'faicinn  neach  eile  a'  caoidh  a  chul-sleamhnachaidh.  Tha  Criosd 
ag  aithne,  'Stad  agus  gabhamaid  a  steach  e.'  (11)  A'  dol  air 
adhart  tha  e  'faicinn  neach  eile  a'  fas  sgith  de  'n  t-saoghal  agus  an 
saoghal  a'  fas  sgith  dheth.  Tha  Criosd  ag  radh,  'Stad  agus  gun 
tog  sinn  a  steach  e.'  (12)  A'  dol  air  adhart  tha  e  'faicinn  neach 
eile  a'  caoidh  cho  mi-naomh  's  a  tha  e.  Tha  Criosd  ag  radh,  '  Stad, 
tha  e  feumach  air  a  thogail  a  steach.  (13)  A'  dol  air  adhart  tha  e 
'faicinn  neach  eile  air  chrith  le  eagal  nach  faigh  e  gu  brath  do 
neamh.  Tha  Criosd  ag  aithne,  'Stad  agus  gum  faigh  e  togail  a 
stigh.'  "  Cha  robh  cor  feumach  anns  an  robh  neach  air  bith  nach 
d'  ainmich  e,  is  e  mo  bharail.  An  uair  a  bha  sinn  a'  tighinn 
dachaidh  o  'n  Ordugh,  thachair  gun  robh  anns  a'  bhata  leinn  an 
Criosdaidh  oirdhearc  sin,  Coinneach  Ros,  ceistear,  a  bha  an 
Carlobhagh.  Thuirt  e  mar  so  . — "  Is  e  m'  fhior  bheachd  fhein  nach 
robh  neach  an  diugh  a  bba  ag  'eisdeachd  na  searmoin  iongantaicb, 
luachmhoir  ud,  anns  an  robh  ni  de  shrad  bheo  o  Dhia,  nach  d'  thug 
Mr  lain  Mor  togail  anma  dha,  fo  laimh  Chriosd,  mar  gum  b'  ann  a^ 


steach  do  'n  chra-leaba  aig  Criosd.       raodaidh  sinn  a  nis  na  cinn  a 
"thug  Mr  lain  a  mach  o  'n  earrainn  ud  a  chur  sios  an  so  gu  goirid — 

I.  An  Carbad,  no  a'  Chra-leàra — Cumhnant  nan  Gras. 

II.  An  toirt  do  'n  Charbad— Obair  an  Spioraid  Naoimh  ann 
an  anmannan  pobuU  Chriosd. 

in.   BuADHAN  a'  ChARBAID  AGUS  A   FHREAGARRACHD  — 1.    Fear- 

dmnaimh  a'  Cìiarhaid — Righ  Solarab,  a'  ciallachadh  gu 
spioradail  Righ  Criosd,  2.  Stnbh  a'  C7ìar6«/'/— Fiodh 
Lebanoin— Mairionnachd.  3,  Puist  airgid — Geallaidhean 
a'  Chumhnaint-(l)Maise,  (2)  Oirdhearcas,  (3)  Cinnteachd 
no  Seasmhachd,  and  (4)  Luachmhorachd.  4.  lurhddr  a' 
CliarbaiJ — Or— luach,  bunailteachd,  buan  sheasmhachd. 
5.  Mcadhoìi  a'  Cìuirhaid—Gv&àh.  (j.Cnmhdarha  Charhaid 
— Corcur— Fulangasan  Chriosd. 

Air  dha  a  bh'th  a'  tilleadh  o  Ordugh  anns  an  Tairbeart  Hearrach, 
air  Di  Mairt,  an  7  la  de  Mhios  November,  1859,  shearmonaich  e  aig 
Atha-linne  anns  an  achadh  f  hosgailte  o  'n  f  hirinn,  "  Is  iad  iobairt- 
ean  Dhe  spiorad  briste  ;  air  cridhe  briste  agus  bruite,  a  Dhe,  cha 
dean  thusa  tair."  "Dh'  ordaich  Dia,"  ars  esan,  "iobairtean  tharbh, 
agus  ghabbar,  agus  chaorach  agus  uan,  agus  chalaman,  agus  mar 
sin,  air  son  chriochan  araidh  re  tamuil— (1)  Gu  bhith  a'  cumail  an 
t-sluaigh  an  cuimhne  air  peacadh  ;  (2)  gu  bhith  a'  riochdachadh 
Chriosd,  a  chaidh  an  sas  a  chum  iobairt-reite  a  thoirt  suas  do  Dhia : 
(3)  gu  bhith  a'  teagasg  an  t-sluaigh  an  suil  ri  Criosd  an  lanachd  na 
h-aimsire.  Chaill  a'  chuid  mhor  dhe  'n  tsluagh  sealladh  air  na 
criochan  so  gu  h-iomlan,  agus  stad  iadiaig  na  h-orduighean  feolmhor, 
mar  nach  biodh  na  b'  fhearr  gu  leantainn.  Chlaon  iad  mar  so  gu 
foirmealachd,  ceilg,  uabhar,  agus  miorun,  air  chor  agus  na'm  faigh- 
eadh  neach'air  bith  coire  dhoibh  bhiodh  e  cinnteach  coinneachadh 
ris  a'  chàramh  a  bu  mhiosa  aig  an  lamhan.  Dh'  fhairich  Stephen, 
Paul,  agus  na  h-uile  a  lean  an  cursa  ceudna  an  spiorad  so  na'm  f  ein- 
f hiosrachadh  bronach.  Cha  deachaidh  Criosd  f hein  as  o  mhiorun,  oir 
thuirt  iad  'Ceusaibh  e,  ceusaibh  e,'  agus  cheus  iad  e.  Bha  beagan 
dhaoine  ann  fad  na  slighe  d'  am  b'  aithne  inntinn  Dhe  air  a'  chuis 
so.  Bhreiihnich  iad  nach  robh  tlachd  no  taitneas  air  bith  aig  Dia 
ann  am  bas  ainmbidhean  a  mhain,  agus  dh'  amhairc  iad  air  an 
JTTTiN^dhart  gu  teachd  Aon  a  b'  e  gu  brioghmhor  Uan  De,  agus  bhreith- 
™ch  iid  staid  inntinn  agus  f aireachdainn  de 'n  do  ghabh  Dia  tlach(^. 

D'  a  reir  sin,  air  do  Dhaibhidh  dol  troimh  chursa  de  dh'  ambghar 
domhain  do  bbrigh  peacaidh,  bha  e  air  a  theagasg  gu  fhaicinn  nach 
robh  ach  aon  rathad  ann  air  sun  maitheadh  peacaidh,  an  ni  a 
dh'  aobbaraich  spiorad  briste,  a  dh'  irioslaich  an  duine  uaibhreach 
agus  a  reitich  e  ri  rathad  gras  Ard-uachdaranail.  Uime  sin  tha  e  ag 
radh,  'Is  iad  iobairtean  Dhe  cridhe  briste.'  Tha  na  briathrau  so  a' 
toirt  a  mach  gu  glan  nan  daimhean  a  tha  eadar  Dia  Eèimhe  agus 
fior  chreidmhich  air  an  talamh.  Feuchamaid  an  toiseach  i  i  bhith  a' 
mineachadh  ciall  na  cainnt, 'An  spiorad  briste  ;'  anns  an  darna 
h-aite,  nochdamnid  gu  bhtil  Dia  a  tha  a'  diultadh  uile  iobairtean  de 
dhealbhadh  dhaoine,  a'  gabhail  ri  so  ;  agus  ancs  an  treas  aite, 
tairgeaonaid  cuid  de  dh'  aobhaian  an  teagai?gso."  Ann  an  labhairt 
air  a'  chridhe  bhtiste'  thuirt  e,  "A  reir  an  Sgriobtuir,  is  ann  o 
shealladh  air  Criosd  agus  esan  air  a  cheusadh  air  son  peacaidb,  a 
tha  an  cridhe  briste  air  f  haotainn ;  tha  an  t-anam  troimh  chreideamh, 
agus  o  bhuaidh  a'  chroinn-cheusaidh  a'  faicinn  fuath  Dhe  do  'n 
pheacadh  agus  gradh  Dhe  do  'n  pheacach,  an  uair  nach  do  chaomh- 
ain  e  Mac  a  ghraidh,  an  uair  nach  deanadh  ni  no  neach  eile  a'  chuis  : 
thug  e  thairis  Mac  siorruidh  a  ghraidh  gu  bhith  air  a  bhruthadh 
agus  air  a  bhristeadh  gu  bas  an  aite  na  feadhnach  a  thoiU  a  bhitb  a' 
fulang  gu  siorruidh  air  son  am  peacaidhnean.  Chaidh  a  bhristeadh 
agus  a  bhruthadh,"  ars'  esan  "  eadara'  chlach-mhuilinn  uachdaraich 
agus  a'  chlach-mhuilinn  iochdraich,  no  eadar  ceartas  do-lubadh 
lehobha  agus  gradh  naomh,  neo-chaochlaideach,  siorruidh,  Dhe; 
an  gradh  naomh,  siorruidh,  ga  chumail  suas  ris  na  buillean,  agus 
ceartas  ga  bhruthadh  agus  ga  bhiisteadh  gu  bas,gus  an  robh  ceartas 
lan  riaraichte.  '  An  sin  dh'  eigh  Criosd,  Tha  e  cr'iochnaiclde,  agus 
thug  e  suas  an  deo.'"  Cha  robh  ach  gann  duine  de  na  chuala  an 
t-searmoin  ud  nach  robh  a  bheag  no  mhor  de  dhruigheadh  orra  o'n 
leth  a  mach  co  dhiubh.  B'  i  searmoin  anns  am  bu  mho  bba  de 
theagasg  f  ulangasan  an  Fhir-shaoraidh,  agus  de  dh'  aitbreachas  anns 
a'  chridhe  bhriste  agus  an  spiorad  bhruite,  agus  a'  bhuaidh  a  bha  aige 
air  an  anam  a'  faotainn  sealladh  a'  chreidimh  air  Criosd  mar  an 
t-Urras,  a  chuala  sinn  riamb.  Bha  sinn  'g  ar  faotainn  fhein  fo 
leithid  de  chomain  do  Dhia,  tha  sinn  an  duil,  is  gum  biomaid 
toilichte  coiseachd  dachaidh  air  ar  gluinean,  mu  astar  da  fhichead 
mile  gu  taobh  an  iar  Leodhais.  Bu  shearmoin  i  tha  sinn  a'  creid- 
sinn  de'n  robh  gloir  aig  Dia  agus  math  aig  anmannan  air  son  tim 
agus  siorruidheacbd— searmoin,  tha  sinn  a  rithist  ag  aithris,  a  bha 

laa  de  theagasg  fulangasan  Chriosd  agus  bristcadh  a'  chridhe  troimh 
bhith  ag  amharc  air  mar  Chriosd  air  a  cheufadh  agus  air  a  lot  air 
son  peacaidhnean  a  shluaigh— searmoin  lan  de  theagaisg  an 
aithreachais  shlainteil.  Bheireamaid  a'  h-uile  searmoin  a  chuala  is 
a  leugh  sinn  riamh  seachad  air  son  an  te  so  a  bhith  againn  mar  bha 
i  air  a  labhairc  Itis  an  teachdaire  ainmeil  e  f hein. 

Ann  a  bhith,  aig  aon  àm  a' labhairt  o  na  briathran,  "  Is  ni 
eagalach  tuiteam  ann  an  lamhan  an  De  bheo,"  thuirt  e,  "  Chan  'eil 
fios  agam  an  deanaicn  na  b'  fhearr  an  diugh  na  bbith  ag  ainmeach- 
adh  thairis  is  thairis  nam  briathran  so  'n  ur  n-tisdeachd,  le  suil 
gum  biodh  Dia  ga'  n  seuladh  air  ur  cogaisean. '  Ann  an  co-chur 
thuirt  e,  "0  mo  cho-pheacaich  an  Sgire  nan  Loch,tha  moran  agaibh 
a'  dol  a  dh'  ifrinn  cho  luath  agusis  urrainn  duibh.  Nach  dean  sibh 
faighidinn  ?  Bidh  sibh  luath  gu  leoir  an  iutharn.  Tha  moran  de 
ur  sinnsre  air  dol  do  iutharn  roimhibh.  De  a  their  iad  libhse  an 
uair  a  chi  iad  sibh  a'  dol  na  'n  cuideachd  ann  ì  Their  iad,  '  Ciod  a 
chuir  sibhse  an  so  ?  Ged  a  thainig  sibh  ann  nach  cuala  sibhse  an 
Soisgeul  mar  nach  cuala  moran  againne  e  ì'  Feumaidh  sibhse,  mo 
thruaigh,  aideachadh  gun  cuahi  sibh  an  Soisgeul.  Chuala  sibh  Mr 
Mac-Leoid  ;  chuala  sibh  Mr  Fionnlason  ;  chuala  sibh  ministearan 
soisgeulach  eile.  Ciod  a  their  Sodomach  ri  fear  a  mhuinntir  nan  Loch, 
achxe  na'sis'eann  aniutharn?  'Deachuirthusa,'theire, 'annan  sin? 
Feumaidh  gun  d'fhuair  thusochairean  nach  d'fhuairmise.'  'Fhuair,' 
their  am  fear  as  na  Lochan,  'mise  cothrom  mor  fo  'n  t-Soisgeul.'  '  0,' 
their  an  Sodomach,  'tba  thu  airidh  air  a  bhith  na's  isle  iia  mise  ann 
an  iulharna  na  truaighe  so.  Cha  d'  fhuair  mise  an  t  sochair  sin  a 
bha  agadsa  air  an  talamh.'  Bidh  e  na  's  so  iomchar  do  mhuinntir 
Shodoim  agus  Ghcmorrah  anns  an  la  ud  na  dhuibhse  a  fhuair 
sochair  mhor  an  t-Soisgeil.  Tha  mi  ag  innseadh  dhuibh,  a  mhuinntir 
Sgire  nan  Loch,  mar  is  mo  a  theid  agaibh  de  iutbarn  is  ann  is  teotha 
a  bhios  e  dhuibh."  "  Cionnus,"  arsa  sinne  'n  ar  n-inntinn,  "a  tha 
thu  ag  radh  sin  ?  Cionnus  a  bhios  sin  ?  "  "  Tba  neach  ga  m' 
eisceachd  ag  radh,"  arsa  esan,  "  'Cionnus  a  bhios  sin,  gum  bi  iutharn 
na  's  teotha  ?  '  Bheir  mi  samhladh  dhuit  an  toiseach  agus  Sgriobtur 
a  rithist.  Seall,  an  uair  a  tha  teine  mor  ann  an  rum,  agus  e  lan 
dhaoine,  cuirteadh  tuilleadh  f  hoidean  air  an  teine,  agus  mar  is  mo  a 
theid  air  is  ann  is  teotha  a  dh'  fhasas  an  rum,  air  chor  agus  nach 
urrainn  do  dhaoine  fuireach  ann  fa-dheireadh  le  meud  an  teas. 
Tha  thu  ag  iarraidh  fhathast  Sgriobtuir,  o  nach  dean  samhladh  a' 

chuis  duit."  Agus  bha  sinn  gu  cinnteach  ag  radh  sud  'n  ar 
n-inntinn.  An  sin  thuirfc  e, "  Faic  agus  leugh  de  an  t-iarrtas  a  rinn 
an  duine  saibhir  air  Abraham  air  son  gun  cuireadh  e  Lasarus  gu 
tigh 'athar?— '  Oir  tha  coignear  bhraithrem  agam,  chum  gun  toir 
e  fianuis  dhoibh  air  eagal  gun  tig  iadsan  mar  an  ceudna  do  'n  ionad 
ro  phiantach  so.'"  Bu  leoir  an  fhirinn  so  a' chum  a'  phuinc  a 
dhearbbadh. 

Ach  is  ann  r.ir  Latha  Sabaid  Comanachaidh,  is  e  ar  beachd,  a 
bhiodh  e  gu  ro  araidh  fo  ghleus  agus  fo  bhuaidh  an  druchd,  agus  an 
teagasg  aige  "  a'  ^ileadh  mar  an  t-uisge,"  a  chainnt  "  a'  tuiteam  mar 
an  druchd  "  air  na  h-anmannan  acrach,  feumach,  tioram,  tartmhor, 
agus  "  mar  mhìn  uisge  air  an  lus  mhaoth,  agus  mar  fhrasan  air  an 
fheur."  Chuala  sinn  e  aig  ceann  bord  comanachaidh  ann  am 
Barbhas,  an  Leodhas,  ann  an  September  na  bliadhna  ISOl.  Thuirt 
e  mar  so  : — "  Anaim,  tha  mi  dol  a  dh'  ainmeachadh  ceithir  nithean 
ann  an  so  an  drasta,  agus  ma  tha  iad  agad,  gabhaidh  mi  orm  a  radh 
gun  toir  iad  do  Ghloir  thu.  A'  chiad  ni  a  dh'  ainmicheas  mi,  is  e 
so  e,  Gun  robh  thusa  air  do  dheanamh  comasach  aon  la  no  la  eile 
air  a  radh  ann  an  tomhas,  co  dhiubh,  mar  tha  an  Eaglais  anns  an 
Dan  ag  radh,  '  Is  leamsa  mo  ghradh  agus  is  leis-san  mise.'  Thug 
Criosd,  bba  thu  a'  meas,  e  f  hein  duitse  mar  chuspair  graidh  d'  anma, 
agus  dh'  f  hairich  thusa  thu  fhein  mar  gum  biodh  tu  gu  h-iomlan  air 
do  chosnadh  le  a  ghradh  gus  thu  fhein,  araon  d'  anam  agus  do 
chorp,  a  thoirt  dbasan  agus  a  bhith  air  a  shonsan  a  mhain  ;  mar  gun 
abradh  tu,  '  Is  le  fear-mo-ghraidh  mise  agus  is  leamsa  fear-mo- 
(jhraidh  ;  is  leamsa  Criosd  agus  is  le  Criosd  mise  ;  f  huair  mise 
Criosd  an  uair  a  fhuair  esan  mise  ;  is  e  na  h-uile  anns  na  h-uile 
dhomh.'  Ma  bha  thusa  comasach  air  so  a  radh  ann  an  tomhas  sam 
bith,  is  e  an  ath  ni  a  dh'  fheumas  leantainn  uaith,  agus  a 
dh'  ainmicheas  mi,  Gun  d'  fhairich  thusa  gradh  Chriosd  ga  d'  cho- 
eigneachadh,  gu  dian,  iarrtanach,  a'  miannachadh  ni-eigin  a  radh  no 
a  dheanamh  air  eon  Chriosd  ann  an  rathad  sam  bith  a  b  urrainn 
duit ;  mar  a'  bhean  o  Shamaria  a  choinnich  Criosd  aig  an  tobar, 
agus  a  chaidh  dhachaidh  a'  fagail  an  t-soithich  uisge  na  deigh,  agus 
a  thuirt  ri  muinntir  an  aite,  '  Thigibh,  faicibh  duine  a  dh'  innis 
dhomhsa  na  h-uile  nithe  a  rinn  mi  riamh,'  agus  a'  cur  ris,  '  Nach  e 
so  Criosd?'  Tha.a'  chiad  da  ni,  tha  mi  ag  aideachadh,  gun 
teagamh  mor,  ach  an  treas  ni  a  tha  mi  a'  dol  a  dh'  ainmeachadh  tha 
e,  tha  fios  agam,  na  's  usa  dhuitse,  anaim  bhochd,  a  ghabbail,  agus 


is  e  sin  an  ni  a  tha  an  Salmaidh  ag  radh,  'Mar  thogras  am  fiadh  a 
chum  nan  sruth  uisge,  mar  sia  tha  m'  anam  a'  togairt  ad  ionnsaidh- 
sa,  a  Dhe  ;  seadb,  tha  tart  air  m'  anam  chum  Dhe,  chum  an  De 
bheo.'  Tha  d'  anarasa  an  diugh  a'  cur  feum  cho  mor  no  na  's  mo 
na  rinn  e  riamh  ad  fhein-fhaireachdainnaira  bhith  ag  aithneachadh 
Dhe  mar  do  Dhia  beo  fhein,  air  son  a  bheil  d'  anam  tartmhor  an 
geall  a  ghnath.  Is  e  an  ceathramh  ni  a  bha  mi  air  son  aimmeach- 
adh,  An  uair  a  tha  agadsa,  anaim  bhochd,  dleasnasan  ri  'n 
coimhlionadh,  duilgheadasan  ri  'n  coinneachadh,  uireasbhuidhean  ri 
'n  riarachadh,  buairidhean  ri  buaidh  fhaighinn  thairis  orra,  peac- 
aidhnean  ri  'm  marbhadh.agus  tha  thu  gu  smaoineachail  a'  feoraich,' 
'  Cionnas  a  ni  mi  a'  chuis  ri  so  uile,  agus  ciod  e  an  t-ullachadh  a  tha 
air  a  dheanarah  air  son  nan  nithe  so  uile  ?  ' — tha  direach  an  ni  a 
ghealladh  do  Phaul  agus  a  choinnich  gu  h-iomlan  a  chor-san  an  uair 
a  ghuidh  e  air  an  Tighearna  gum  faigheadh  e  saor  o  'thrioblaid,  'Is 
leoir  mo  ghras  air  do  shon,  oir  tha  mo  neart  air  a  dheanamh  foirfe 
ann  ad  anmhuinneaohd.'  Tha  an  gras  so  foghainteach  air  son  do 
'dheanamh  comasach  air  gach  dleasnas  a  choimhlionadh.  Tha  an 
gras  so  foghainteach  air  son  do  thoirt  troimh  gach  duilgheadas. 
Tha  an  gras  so  f oghainteach  gu  bhith  a'  leasachadh  uile  uireasbhuidh- 
ean  d'  anma.  Tha  an  gras  so  fogbainteach  gu  do  dheanamh 
comasach  air  faotainn  thairis  air  uile  bhuairidhean  Shatain.  Tha 
an  gras  so  foghainteach  air  gach  peacadh  a  tha  a'  cur  dragh  ort  a 
chlaoidh  agus  a  chaitheamh  gu  buUpach  annad,  agus  do  thoirt  fa- 
dheoidh  gu  sabhailt  a  steach  gu  caladh  na  Gloire." 

Air  la  araidh,  anns  an  teagasg,  thuirt  e  mar  a  leanas  : — "  Tha 
mi  a'  samhlachadh  a'  Chriosdaidh  a  tha  a'  fas  sgith  de'n  t-saoghal 
agus  an  saoghal  a'  fas  sgith  dheth,  ri  fear-aiteachaidh  a  thigeadh  as 
a'  ghrein.  Abair  gu  bheil  luchd-aiteachaidh  anns  a'  ghrein  agus  gun 
tigeadh  fear  de  luchd-aiteachaidh  na  greine  a  dh'  ionnsaidh  tir  no 
eilean  f uar,  fuaraidh,  fliuch,  iomallach,  Leodhais,  Bhiodh  e  a'  dol 
mu'n  cuairt  o  aite  gu  aite  anns  an  eilean,  agus  is  e  an  aona  ghlaodh 
agus  ghearaa  a  bbiodh  aige,  '  0  am  f uachd,  am  fuachd  a  tha  agaibh 
anns  an  tir  so  ;  mur  'eil  aite  eile  na  's  lilaithe  agaibh  anns  an  eilean 
so,  leigibh  air  falbh  mi  do  thir  bhlath  na  greine  as  an  d'  thainigmi. 
air  neo  cha  bhi  mi,  chan  urrainn  domh  a  bhith,  fadabeo  anns  an  tir 
fhuair  so.'  "  Aon  ua'r  air  dha  a  bhith  a'  labhairt  agus  a'  cuireadh 
luchd-comanachaidh  a  thighinn  air  an  adhartgu  bord  an  Tighearna, 
thuirt  e,  "Anaim,  thig  air  d'  adhart  ged  a  b'  ann  air  do  mhagan  no 

air  do  spogan  a  thìgeadhtu.  Agus  tha  fìos  agam,ana'm  chiitheinich, 
na  'm  biodh  ratbad  fo  'n  talamh  agad  air  an  tigeadh  tu,  gun  gabh- 
adh  tu  an  rathad  sin  chum  's  nach  faicteadh  thu  a'  iigbinn  air  d' 
adhart  thun  a'  bhuird  naoimh.  Thig,  tha  mi  ag  radh  riut  a  rithist 
ged  bhiodh  tu  a'  smagail  mar  sheilcheig  fhann,  mhall  ;  ach  chau 
fhaod  thu  bhith,  coltach  ris  an  t-seilcheig,  a'  fagaii  ronn  salach  na  d' 
dheigh  no  le  mi-bheus  no  mi-fhaiciU  ann  ad  ghluasad  anns  an 
t-saoghal.  Agus  ged  nach  urrainn  duit  tighinn  a'  ruith  ann  an 
slighe  aitheantan  an  Tighearna,  a  reir  fhacail  agus  mar  bu  mhiann 
leat,  gidheadh  oidhirpich  tighinn  ag  imeachd  beag  no  mor  a  reir 
aithtantan  mar  is  coma^ach  dhuit,  an  taice  li  gras  agus  ri  Spiorad 
Dhe.  Oir  dh'  fhag  e  againn  an  aithne  dheireannach  agus  ghradh- 
ach  so,  gu  umhlachd  a  thoirt  dhi,  '  Deanaibh  so  mar  chuimhneachan 
ormsa.'  "  Aig  àm  eile,  am  feadh  a  bha  luchd-comanacbaidh  a' 
deanamh  dail  ann  an  tighinn  air  an  adhart  gu  bord  an  Tighearna, 
aig  comanafhadh  ann  an  Sniosart,  far  an  robh  e  a'  cuideachadh  Mhr 
Ruairidh  Mac-Leoid,  agus  an  deigh  do  Mhr  Ruairidh  eirigh  da  uair 
g'an  cuireadh  gu  tighinn  air  an  adhart  thun  a' bhuirt  (oir  bha 
searmoin  gheur  agus  chudromach  an  la  ud  air  a  toirt  dhoibh  le  Mr 
Ruairidh,  ni  a  dh'  fhag  iad  rag,  mall,  gu  bhith  a'  tighinn  air  an 
adhart),  dh'  eirich  Mr  Mac-Rath  agus  thuirt  e,  "  Tha  mi 
duilich,  a  chairdean,  an  deigh  do  m'  bhrathair  ur  cuireadh 
da  uair  mar  tha  gu  bheil  sibh  a'  deanaruh  dail  ann  an 
tighinn  thun  a'  bhuird.  Ach,  anaim,  is  ann  tha  thusa,  is 
docha,  an  diugh  aig  mod,  agus  tha  triuir  an  sin  ga  d'  dhiteadh,  agus 
a' cur  ad  agbaidh  gu  bhith  ga  d' mhi-mbisneachadh  a  thighinn  air 
d'  adhart  gu  bord  an  Tighearna.  An  toiseach  tba  if  atan,  fear-casaid 
nam  braithrean,ann  an  sin  a'  cur  fa  d'  chomhair  do  neo-airidheachd, 
]e  run  do  ghealtachadh  o  tbighinn  a  dh'  ionnsaidh  a'  bhuird.  An 
darna  fianuis  a  tha  an  sin  is  e  an  saoghal,  a  tha  ag  radh  so  is  sud  na 
d'aghaidh,agus  nach  bu  choir  dhuit,  agus  gumbu  danadhuitdolthun 
a'  bhuird.  An  treas  fianuis  is  e  do  chogais  fhein,  a  tha  ga  d' 
dhiteadh  gu  geur  ann  am  moran  nithean  anns  a  bheil  thu  coireach 
agus  cearr.  Tha  an  triuir  so  le  cheile  a'  cordadh  ann  a  bhith  ga 
d'  choireachadh  agus  ga  d'  chumail  air  d'  ais  o  bhord  an  Tighearna. 
Ach  innseam  dbuit,  anaim  sharaichte,  gu  bheil  caraid  agad  anns  a' 
chuirt  a  tha  na  's  treise  na  iad  sin  uile,  agus  a  tha  a'  tagradh  air  do 
shon  an  aghaidh  do  luchd-casaid  uile.  '  Agus  ma  pheacaicheas  neach 
air  bith  tha  fear-tagraidh  againn  maille  ris  an  Athair,'   losa  Criosd, 


am  firear.'  Ris-san  tha  iin  t-Athair  ag  'eisdeachd  an  comhnuidh  ; 
mar  an  ceudna  tha  an  Spiorad  f  hein  a  deanamh  comhnaidh  le  ur 
na-anmhuinneachd  agu  s  a' deanamh  eadai'-ghuidheair  ur  son  le  osnaibh 
do-Jabhairt.  Tha  mise  ag  mnseadh  dhuit,  anaim  bhochd,  gu  bheil 
triuira  tha  air  do  thaobh  agus  a  bhios  toileach  gun  lig  thu  air  d' 
adhart  gu  bord  an  Tighearna— an  t-Athair,  am  Mac,  agus  an 
Spiorad  Naomh— agus  theirinn  gum  bithinn  fhein  toilichte  le  do 
thighinn  a  dh'  ionnsaidh  a'  bhuird,  cinnteach  gum  bi  do  theachd 
buannachdail  dhuit  ;  ged  nach  biodh  ach  an  uiread  so  ga  d'  chur 
thuige,  na  laighe  air  do  spiorad, '  Deanaibh  so  mar  chuimhneachan 
ormsa.'  Sibhse  a  chuir  an  Dia  nan  gras  ur  dochas  mar  is  coir,  biobh 
misneachail  agus  cuiridh  e  neart  ann  ur  crldhe  agus  treoir " 
Dh'  innis  eildeir  a  bha  a  lathair  dhomh  gun  cuala  e  Mr  Mac-Rath  a' 
labhairt  agus  nach  fhac  e  riamh  a  leithid  de  bhuaidh  air  luchd- 
comanachaidh  agus  a  lean  an  co-chur  cainnt  a  ghnathaich  e  aig  an 
àm  ud.  Dh'  eirich  e  fhein  agus  feadhainn  eile  mar  gun  tigeadh 
anail  no  gaoth  bhlath  neartachail,  no  coltach  ri  anail  bheannaichte 
Spiorad  Dhe,  am  measg  a'  choimhthionail  ;  chuir  e  thuige  agus 
neartaich  e  sluagh  Dhe  agus  lion  iad  am  bord  gu  h-aithghearr. 

Air  dha  a  bhith  a'  cuireadh  luchd-comanachaidh  gu  bord  an 
Tighearna  ann  a  Steornabbagh,  thuirt  e,  "  Anaim,  de  a  tha  ga  d' 
chumail  cho  mall  ann  an  tighinn  air  d'  adbart  a  chum  a'  bhuird  1 
An  e  do  dhuais  ris  a  bheil  suil  agad?  Is  ccir  dhuitse  tighinn  agus 
dodhleasnas  a  dheanamh  an  toiseach,  aous  a  rithist  faodaidh  tu  a' 
bhith  a'  tagradb,  no  ag  agradb,  do  dhuais."  An  deigh  do  "n  bhord 
a  bhith  air  a  lionadh  thuirt  e, ''  Chan  'eil  neach  an  so  ach  neach  aig 
a  bheil  creideamh  agus  tha  m'  a'  saoilsicn  gu  bheil  mi  a'  cluinntinn 
neach  ag  radh  ma  tha  sin  fior  chan  'eil  creideamh  agamsa,  oir  tha  e 
air  chall  orm.  Mur  h-'eil,  innsidh  mise  dhuit,  anaim,  ciod  a  th'  agad, 
tha  dochas  agad,  agus  tha  mi  ga  q'  shamhlachadh  ri  duinedali  a'  dol 
o  dhorus  gu  dorus  ag  iarraidh  deirc,  agus  balachan  ga  threorachadb, 
mar  a  b'  abhaist  dhomhsa  fhaicinn  anns  na  bailtean-mora  an  uair  a 
bha  mi  am  dhuine  og.  Mar  sin  tha  do  dhochas  ga  d'  threorachadh 
odhorus  gu  dorus,  no  o  mheadhon  gu  mheadhon,  ag  iarraidh  deirc 
aig  dorus  Chriosd,  agus  bheir  e  dhuit  gu  cinnnteachd  na  tha  e  a' 
faicinn  thusa  a'  cur  feum  air."  Aig  an  ;im  cheudna  an  uair  a  bha 
e  a'labhairt  mu  'n  riaracliadh  a  f  huair  buadhan  lia  Diadhachd  ann  am 
bas  Chriosà,  "  Cha  robh  buaidh  an  Dia,"  ars'  esan,  "a  bu  trti-e  na  an 
gradh,  oir  thug  an  gradh  buaidh  air  Dia  fein.  Bha  an  lagh  ag  iarrai  Jh 

umhlachd  iomlain  o  Chriosd.  Chuir  an  lagh  air  a  ghluinean 
€  tri  uairean  ann  an  garadh  Ghetsemane.  Tha  mi  a' 
smaoineachadh  gun  canadh  Cripsd,  '  An  dean  sud  a'  chuisl' 
agus  gun  abradh  an  lagh,  '  Cba  dean  ;  is  e  so  na  riaraicheas  mi,  Mo 
mballach  ort,  mo  mhallachd  ort  ;  marbhaidh  mi  thu,  marbhaidh  mi 
thu.'"'  Aig -aon  àai  agus  e  a' searmonachadh  o  'n  earrainn  so, 
*'  Cha  teid  do  ghrian  tuiUeadh  sios  agus  cha  mho  a  dhorchaichear 
do  ghealach,"  agus  an  ath  rann, '"Bidh  do  shluagh  uile  na  'm 
fireana,"  "  C'arson,"  ars'  esan,  "  a  chuir  e  an  f  hirinn  ud  as  deigh  a 
leithid  de  ghealladh  mor  ?  Tha  mise  a'  saoilsinn  gur  ann  a  chum 
nach  cuireadh  cealgair  a  lamh,  no  nach  gabhadh  e  air  fhein  lamh  a 
chur  air  a  leithid  sud  de  ghealladh."  Aig  àm  eile  thuirt  e,  "  Tha 
anam  bochd  an  so  ag  radh,  '  Tha  eallach  trom  ormsa.'  Chan  eil 
curam  orm  ciod  e  cho  trom  's  a  tha  d'  eallach,  ged  bhiodh  e  cho 
trora  ri  cliabh  innearach  a  chaidh  riamh  air  do  dhruim  ;  oir  mur  is 
truime  an  sac  a  tha  air  an  asail  is  an  is  diriche  a  shiubhlas  i  air  an 
t-slighe. " 

Ann  an  labhairt  o'n  earrainn,  "  Tba  sibh  a  nis  re  uine  bhig 
(ma  's  feumail  e)  fo  thuirse  tre  iomadh  buaireadh,"  thuirt  e,  "  An 
toiseach  tha  iad  fo  thuirse  do  bhrigh  an  t-seallaidh  dhuirche  agus 
mhi-mhisneachail  a  tha  aca  air  freasdal  Dhe  d'  an  taobh  na'n 
suidheachainnean  bochd  agus  deuchainneach,  agus  iad  ag  radh,  na 
'm  biodh  curam  aig  Dia  dhiubh  mar  a  chlann  fhein  nach  fagadh  e 
iad  anns  an  t-suidheachadh  eigneach.  A  rithist,  tha  cor  iosal  an 
anma  bhochd  ag  aobharachadh  dhoibh  a  bhith  fo  thuirse  ;  agus  tha 
an  da  ni  so,  cuisean  dorcha  's  an  fhreasdal  agus  cor  iosal  an  anma, 
agam  ga  shamhlachadh  ri  bru  thorraich,  ag  aobharachadh  gu  tric 
isleachd  spioraid  agus  maiUead  imeachd  am  feadh  a  tha 
iad  anns  an  staid  sin.  An  treas  ni,  tha  iad  fo  thuirse 
air  son  siaid  iosal  aobhar  na  firinn  anns  an  tir,  agus  tha 
iad  ag  urnaigh  gu  tric,  '  O  Dhe,  tagair  do  chuis  f  hein.  Is  mithioh 
dhuit  gniomh  a  thaisbeanadh.  An  ceathramh  ni  air  son  a  bheil  iad 
fo  thuirse,  an  uair  a  tha  eu-ceart  a'  faighinn  buaidh  orra  agus  a 
buadhachadh  na'n  aghaidh.  Ach  tha  a'  tachairt  dhoibh  mar  a  tha 
e  air  a  radh  mu  Ghad,  '  Bheir  buidheann  buaidh  air  Gad  ach  bheir 
esan  buaidh  mu  dheireadh.'  Aq  coigeamh  ni  air  son  a  bheil  iad  fo 
thuirse  is  e  cuid  de  'n  luchd-daimh  is  dluithe  orra  's  an  fheoil  a 
bhith  gun  churam  mu  aobhar  Dhe,  agus  gun  choir,  gun  chreideamh, 
aig  an  anam  ann  an  Criosd.     Tha  so  a'  toirt  doilghis  mhoir  dhoib 


agus  a'  cur  smalain  mhoir  orra,  agus  iad  a'  guidhe,  mar  rinn  an 
t-abstol, 'Is  e  durachd  mo  chridhe  agus  m'  urnaigh  ri  Dia  gum 
biodh  iad  air  an  tearnadh.'  Is  urrainn  domh  a  srauaineachadh  gum 
faod  ainglean  na  gloire  a  bhith  a'  gabhail  iongantais  aig  amanrian 
ri  buntainnean  Dhe  r'a  phobull  anns  an  t-saogbal  so,  agus  mar  gum 
biodh  iad  a'  cur  na  ceiste  ri  Dia,  an  Cruithear,  a  tha  ga'n  cur  a 
mach  gu  bhith  na'n  luchd-frithealaidh  dhoibhsan  a  tha  gu  bhith 
na  'n  oighreachan  air  slainte — '  Chan  aithne  dhuinn  ciod  an  t-aobhar 
air  son  a  bheil  thu  a'  fagail  moran  de  d'  shluaghfhein  na  leithid  sud 
de  chor  bochd  anns  an  t-saoghal,  an  uair  a  tha  moran  eile  nach  'eil 
na'n  sluagh  dhuit  a  tha  cho  fabhorach  na  'n  suidheachaidhnean.' 
'  O,'  deir  Dia,  '  m'  aingle,  faodaidh  e  bhith  gu  bheil  iongantas 
oirbhse  ris  an  t-suidheachadh  sin  agamsa,  ach  innseam  dhuibh  gur  e 
6ud  ann  an  cursa  Freasdail  an  doigh  is  fhearr  agus  is  feumala  a 
chunnaic  mise  air  son  mo  shluagh  a  bhith  air  am  fagail  anns  an 
t-330ghal  so  a  chum  an  cridheachan  a  thogail  os  cionn  nitheannan 
an  t-saoghail  agus  an  socrachadh  air  na  nitheannan  a  tha  shuas,  air 
chor  agus  gun  amhairc  iad  air  an  t-saoghal  na  's  lugha  agus 
na  "s  neo-nithiche  dhoibh,  agus  gun  smuainich  iad  na  's  mo  agus  na 
's  mo  mu  'n  t-saoghal  eile,  no  mu  neamh,  agus  mu  'n  t-sonas  shior- 
ruidh  a  bhios  ann.  Eisdibh,  mo  bhraithrean  gradhach  ;  nach  do 
thagh  Dia  bochdan  aa  t-saoghail  so,  saibhir  ann  an  creideamh  agus 
na  'n  oighreachan  air  an  rioghachd  a  gheall  Dia  dhoibhean  a  ghradh- 
aich  e.  Tha  feum  aca  air  ceithir  nitheannan  air  an  turas  gu 
neamh  :  an  ciad  ni,  tha  feum  aca  air  f uil  Chriosd  o  la  gu  la  ;  agus 
theirinn  gur  e  an  Crioshaidh  is  mo  an  t-aon  is  tiice  a  bhios  a'  tighinn 
gu  f  uil  Chriosd  air  son  glanaidh.  Ged  nach  bic>dh  cionta  peacaidh 
sam  bith  air  cogais  neach  gu  tighinn  gu  fuil  Chriosd,  ach  gum 
faigheadh  aon  smuaiu  peacach  a  dh'  ionnsaidh  anam  an  fhior 
Chriosdaidh,  tha  sin  gu  leoir  air  son  a  chur  gu  fuil  Chriosd  air  son 
gum  faigh  e  sal  an  aon  smuain  sin  air  falbh  o'  chogais  troimh 
ghlanadh  na  fala.  Tha  feum  aca  a  rithisfc  air  Spiorad  Chriosd  g'  an 
comhnadh  anns  gach  dleasnas,  Chan  urrainn  doibh  ni  a  dheanamh 
as  eugmhais-san,  ach  is  urrainn  doibh  na  h-uile  nithe  a  dheanamh 
troimh  Chriosd  no  le  Spiorad  Chriosd  ga  'n  neartachadh.  Tha 
feum  aca,  mar  an  treas  ni,  air  gras  Dhe.  Bu  mhath  leo  a  bhith  a' 
cur  an  laiinhe  ri  ni-eigin  a  bhuineas  do  dh'  aobhar  Dhe,  ach  tha  iad 
gu  tric  cho  lapach  agus  nach  urrainn  doibh  an  ni  a  bu  mhath  leo  a 
dheanamh.     Cha  bhi  aca  air  uairibh  ach  lamh  chrion,  sheargta,  an 


us-creidimb  a  shineach  a  mach  a'  glaodhaich  '  Gras,  gra**,  gras,' 
doibh  f  hein,  an  uair  nach  urrainn  doibh  an  corr  a  dheanamh.  Anns 
a'  cheathramh  aite,  tha  iad  a'  cur  feum  air  Facal  Dhe  gu  bhith  na 
locbran  d'  an  cois  agus  na  sholus  d'  an  ceum.  Cha  ghabh  iad  orra 
f  hein  dol  air  an  adhart  ann  an  ni  sam  bith  a  dh' easbhuidh  Facal 
Dhe  a  bhith  aca  mar  sholus  agus  mar  loehran.  Tha  iad  a'  gabhail 
Facal  Dhe  an  comhnuidh  mar  an  aon  chairt-iuil  g'an  treorachadh 
anns  a'  cheum  cheart,  agusa'  dearbhadh  an  uile  bhriathran,  smuain- 
tean,  agus  dheanadais,  cho  raath  ri  cor  an  anma  leis  an  t-slait- 
thomhais  fhior,  chinntich,  slat-thomhais  firinn  neo-mhearachdach 
Dhe  agus  a  mhaireas  gu  siorruidh.  Is  urrainn  domh  a  smuain- 
«a'^hadh  mar  bha  comhairle  na  sith  eadar  an  t-Athair  agus  am  Mac 
o'n  t-siorruidheachd  air  son  slainte  an  t-shochd  chaillte.  Bha  Dia 
an  t-Athair  air  a  ghluasad  na  ghradh  neo-chriochnach  agus  na 
ghliocas  neo-mhearachdach  do  'n  t-sliochd  mhiUte  agus  chaiUte, 
claun  nan  daoin',  mar  a  chunnacas  leis  iad  roimh  laimh  na 'eolas  uil'- 
f  hiosrach.  An  sin  thainig  buaidh  a  Cheartais  air  adhart  agus  i  a' 
tagar  cionnus  a  b'urrainn  do  throcair  a  bhith  air  a  nochdadh  do  na 
creutairean  peacach  ud  mur  biodh  e  aig  costas  ceartais,  no  mur 
'biodh,  agus  gus  am  biodh  uile  agartais  an  lagh  agus  ceartas  gu 
h-iomlan  riaraichte.  Agus  sheas  mar  an  ceudna  Naomhachd  suas 
a'  reusonachadh  gu  diau,  durachdach,  cionnus  a  bhiodh  gloine  a 
uaduir  air  a  cumail  suas,  gun  sal,  gun  smal,  na  'm  biodh  fabhar  air 
a  shineadh  d'  an  leithid  de  chreutairean  neo-airidh.  An  sin  thainig 
Gliocas  Dhe  air  adhart,  agus  thuirt  e,  '  0,  mo  Cheartas  agus  mo 
Naomhachd,  tha  mi  a'  hin  chordadh  ribh  anns  a'  h-uile  ni  a  tha  sibh 
a'  labhairt  gu  lìrinneach,  agus  air  son  an  dearbh  aobhair  sin  tha  mo 
ghliocas  neo-mhearachdach  air  faotainn  a  mach  rathaid  leis  am  bi 
m'  uile  bhuadhan  gu  brath  airan  lau  shasachadh  agusgu  mor  airan 
ardachadh  an  uair  a  bbios  trocair  air  a  nochdadh  do  na  cuspairean 
truagh  ud.  An  sin  dh'  ainmich  agus  chomharraich  Gliocas 
a  mach  Criosd  an  darna  pearsa  de  'n  Diadhachd  mar  an  aon 
chuspair  freagarach  agus  foghainteach  gu  bhith  a'  gabhail  os 
laimh  agus  ag  oibreachadh  a  mach  an  saorsa  ann  a  bhith 
a  gabhail  thuige  fhein  an  naduir,  ach  saor  o  pheacadh,  agus 
mar  so  a'  fulang  air  an  son  a'  pheanais  a  thoill  iadsan 
air  son  am  peacaidh.  Dh'  eirich  Gradh  Dhe  cuideachd,  agus  thuirt 
e,  '  O  mo  Mhac  siorruidh,  a  bha  riamh  ionmhuinn  leam,  a  bheil 
■thusa  toileach  a  bhith  air  do  dheanamh  mar  aon  diubhsan,  agus  gu 

bhith  a'  deananah  agus  a'  f ulanj  a'  h-uile  ni  a  tha  air  iarraidh  air  an 
non  agus  na  'n  aite,  a  chum  agus  gun  sruth  mo  throcair  a  mach 
d'  an  ionnsaidh  agus  gun  teasairgear  iad  o  dholsios  do  'n  t-slochd? 
Ris  a  so  chuir  Criosd  lan  aonta  agus  cordadh  gu  cridheil,  ag  radb, 
'  Do  tboil-ja  a  dbeanamh,  0  mo  Dhia,  is  e  mo  thlacbd,  seadb  tha  do 
bigh  ro  naomh  an  taobb  a  stigb  de  m'  chridhe.'  "  No  mar  tbuirt 
Mr  Mac-Ratb  uair  eile,  "  'An  teld  thusa,  a  Mhic  shiorruidh  mo 
ghraidb,  ann  an  nadur  na  daonnachd  gus  an  saoghal,  agus  am 
f  uiling  thu  na  thoill  an  taghadb  bith-b>iuan  de  dh'  f  bulangais  gu 
siorruidh  ann  a  bhith  a'  dortadh  a  mach  d'  anma  gu  bas  air  aa  son 
agus  an  sin  gun  saamh  mo  throcair  a  nuU  air  cuan  d'  fhulangais  a 
dh'  ionnsaidh  nam  peaca.h  ?  '  "  '•  Na  deauaibb,  mo  cho-pheacaich," 
ars'  esan,  uair  eile,  "  mi-f  heum  de  throcair  Dbe  ;  na  deanaibh 
trosair  Dbe  na  ni  cumanta,  le  sibb  a  bbitb  an  duil,  no  ag  radh  '  O, 
tha  trocair  Dhe  mor,  agus  cha  leig  e  leinn  a  bhitb  air  ar  call  gu 
siorruidb.'  0  na  deanaibh  mi-fheum  de  throcair  Dhe  ;  nagabhaibh 
drocb  chothrom  air  trocair  Dhe  dhuibb  's  an  t-saogbal.  Is  ann  a 
tha  mi  a'  samblachadh  trocair  Dbe  re  mnaoi-uasail,  gu  labbairt  le 
h-urram.  An  uair  a  bha  a'  Bban-righinn  againn  a'  tighinn  an 
toiseach  a  dh'  ionnsaidb  ar  tir  chuirteadh  brat-urlair  sgadaid  fo  a 
casan,  eadar  an  t-inneal  giulain  anns  an  tigeadh  i  a  Sasunn  agus  an 
t-aite  no  an  tigb  gus  am  biodh  i  a'  dol,  gus  nach  cuireadb  i  a  cas  air 
an  lar  no  air  an  talamh  chumanta.  Mar  sin  tba  trocair  Dhe  cho 
uàsal  agus  nach  cuir  i  ceum  a  coise  air  aite  is  isle  na  brata  sgarlaid 
de  thoillteanais  fuil  Chriosd.  agus  am  peacach  nacb  coinaich  i  air  a 
cbeum  sin  na  biodb  duil  aige  gu  brath  gun  coinnich  i  e  air  ceum  no 
cursa  cumanta  a  chaithe-beatba  pheacaich  fhein  anns  an  t-saoghal 
so."  Aig  aon  àm,  agus  e  a'  labbairt  ri  ain-diadhaich  a'  cboi-nh- 
thionail,  tbuirt  e,  "  Sibhse  a  tbeid  do  iutbarn  a  coimbthional 
Charlobbaigh,  coinnichidb  sibb  ris  na  Hindùich  nach  cuala  riamh 
an  Soi-igeul.  Their  iad  ribb,  ■  Rachaibb  sios  na  's  isle  na  sinne,  oir 
cbuala  sibh  an  Soisgeul  agus  rinn  sibh  tair  air,  acb  cha  chuala  sinne 
e  ;  uime  sin,  tha  sibh  toillteanach  air  a  bhith  na  'sdoimbnenasinne 
ann  an  iutharn.'  "  Aig  aon  àm  agus  e  a'  searmonachadh  thuirt  e. 
"  Ma  tha  thu  'feoraich  c'arson  a  ghiulain  Chriosd  na  buUiean  a  bu 
gheire  o  cblaidheamh  a'  cheartais  dbiadhaidh,  fhreagrainn  gur  ann 
air  son  peacaidhnean  a  shluaigb  an  deigb  dhoibb  a  bhith  air  an 
deanamb  na  'n  sluagh  dba  le  creidsinn  ann."  Aig  am  eile  tbuirt  e 
mu  thimchioll  grasan  a'  chreidimh  agus  an  docbais,   '■  Tha  mi  a' 


samhlachadh  Creidimh  ri  fear-an-tighe,  aig  a  bheil  curam  a 
theaghlaich  air,  agus  e  an  comhnuidh  a'  sireadh  bidh  air  son  an 
teaghlaich,  agus  Dochas  mar  bhean-tighe  mhaith  a  tha  a'  deanamh 
deagh  fheum  de  chosnadh  a  fir.  lomadh  uair  an  uair  nach  urrainn 
do  Chreideamh  ni  a  thoirt  dachaidh  gus  an  teaghlach  agus  gheibh- 
eadh  iad  bas  leis  an  acras  mur  biodh  Docha«,  cosmhail  ri  bean- 
tighe  chiallaich,  a'  cur  seachad  beagain  cul  na  laimhe  gu  bhith  a' 
cobhair  an  teaghJaich  an  uair  nach  urrainn  do  dh'  fhear-an-tighe  na 
air  bith  a  chosnadh."  Cbuala  mi  e  aig  àm  eile  a'  cur  impidh  air  an 
t-sluagh  a  bhith  fialoidh  ri  tional-airgin  a  bha  gubhith  air  a  dheanamh 
air  son  iompachadh  nan  ludhach.  "Thami,'  thuirt  e,  "  gu  dur- 
achdach  a'  guidhe  oirbh  sibh  a  thoirt  gu  fialaidh  air  son  an  aobhair 
mhaith  so,  oir  bidh  anTighearna  buidheach  dhuibh.  Na  'm  biodh 
mac  eas-umhal  agaibh  fhein  nach  fanadh  aig  an  tigh  maille  ribh,  ach 
a  ruith  air  falbh,  bhiodh  meas  agaibh  air  aon  sam  bith  a  nochdadh 
caoimhneas  da,  ged  bha  e  eas-umhal  dhuibh  fhein.  Ged  is  naimh- 
dean  na  h-Iudhaich  a  thaobh  'an  t-Soisgeil,  gidheadh  tha  iad 
gradhaichte  air  sgath  an  aithrichean."  Bha  e  a'  labhairt  uairo  'n 
fhirinn  so— "  Oir  gu  deimhin  cha  do  ghabh  e  nadur  nan  aingeal  air, 
ach  ghabh  e  siol  Abrahaim  air " — "  no,"  ars'  esan,  "  mar  a  dh' 
fbaodadh  e  bhith  gu  math  air  a  chur  o  'n  chiad  chainnt,  '  Oir  gu 
deimhin  cba  do  ghlac  e,'  no,  'cha  do  rion  e  greim  air  ainglibh,  ach 
ghlac  e,'  no,  *  rinn  e  greim,'  no,  '  tha  e  a'  deanamh  greim  air  siol 
Abrahaim.'  Tha  mi  a'  samhlachadh  glacadh  Chriosd  air  ur  nadur 
ri  naidheachd  a  bha  air  a  h-aithris  o  shean  anns  an  tir  's  an  do 
rugadh  mise.  Bha  e  air  a  radh  gun  robh  cailleach  aig  taobh  Loch 
Dubhaich  a  bhiodh  a'  cumail  teine  rithe  fhein  air  taobh  an  fhas- 
gaidh,  agus  an  uair  a  thigeadb,  no  a  sheideadha'  ghaoth  air  aghaidh 
an  teine  gun  gabhadh  i  an  teine  na  glaic  agus  gun  sineadh  i  a  null 
6  gu  taobh  eile  an  loch,  agus  e  mu  mhile  air  leud.  Nach  ann  aice  a 
bha  a  ghamag  !  Ach  gu  labhairt  Je  h-urram,  nach  ann  aig  Chriosd 
a  bha  a'  ghamag  an  uair  a  ghlac  e  nadur  na  daonnachd,  a  bha  gu 
h-achdaidh  a  chomhnuidh  air  neamh,  ach  thainig  e  o  sin  agus  ghlac 
e  ar  nadur  air  an  talamh.  No  samhladh  eile  a  ghabhail — na  'm 
faiceadh  tu  beinn  ard,  chorracb,  chas,  os  cionn  na  mara,  agus  gum 
falbhadh  clach  mhor  o  'mullach  agus  gum  biodh  a'chlach  a'  leum  as 
deigh  leum,  agus  a'  h-uile  leum  a  bha  i  a'  deanamh  is  ann  a  bu 
treise  agus  a  bu  bhraise  a  bha  i  a'  dol  sios  leis  a'  bheinn,  gus  an 
tuiteadh  i  ann  an  doimhneachd  na  fairge.      Is  ann  mar  sin  a  rinn 

Criosd  :  ghlac  e  ar  niòur  mar  a'  chlach  throm  a  dol  sios  gu 
cabhagach  le  beinn  chorraich,  cbais  an  tuiteam  a  dh'  ionnsaidb 
doimhneachd  truaigbe  shiorruidh,  gun  gbrunnd,  gun  cbrich,  mur 
bhith  lamh  chumhachdach  Chiiosd  a  linn  an  glacadh  agos  an  gkidh- 
eadh  o  thuiteam  gu  leirsgrios  siorruidh.'' 

BUADIIAN   FCIL   ChRIOSL). 

Bha  e  a'  labbairfc  uair  air  buadhan  fuil  Chriosd,  a  reir  mo 
bheachd  o  'n  earrainn  so — "  Dhasan  a  ghradhaich  sinn,  agus  a 
dh'ionnlaid  sinn  o  'r  peacaidhibh  na  'fhuil  fbein,"  agus  dh'ainmich  e 
caochladh  bhuadban  a  bha  air  an  fhuil.  "  An  toiseach,"  ars'  esan, 
"  tha  hi'aidh  maithidh  inute,  oir  as  eugmhais  dortadh  fala  chan  'eil 
maitheanas  ri  fhaotainn.  Is  beannaichte  esan  d'  an  do  mhaitheadh 
easaontas,  d'  a  bheil  a  pheacadh  air  fholach.  '  Agus,'  arsa  Dia,  ri 
Cloinn  Israel,  '  bidh  an  f  huil  dhuibh  mar  chomharra  air  na  tighean 
anns  a  bheil  sibh  ;  agu?  an  uair  a  chi  mise  an  fbuil  theid  mi  thairis 
oirbh.  agus  cha  bhi  plaigh  oirbh  a  chum  bhur  milleadh  an  uair  a 
bhuaileas  mi  tir  na  h-Eiphit.'  Chan  'eil  i  ag  eigheach  dioghaltais 
an  aghaidh  peacaich  anns  an  t-saoghal  so  mar  bha  fuil  Abeil.  Anns 
an  tir  anus  an  dotbogadh  mise,  anns  an  àm  dhorcha  roimh  theachd 
an  t-SoisgeiI  'n  ar  measg,  bba  e  air  a  radh  na  'm  biodh  duine  ann  a 
rinn  mort,  agus  nach  biodh  fios  co  a  rinn  e,  a'  cbiad  uair  a  thach- 
radb  am  mortair  a  bhith  comhla  ri  dithis  no  triuir  agus  a  thigeadh 
iad  an  sealladh  an  aite  anns  an  robb  corp  an  fhir  a  mhortadh  air 
fholach,  gun  leumadh  steall  dbe  'n  fhuil  air  aodann  a'  mbortair 
agus  gum  biodh  e  mar  so  air  a  bbrath  agus  air  a  ghlacadh  gu  bhith 
air  a  dhiteadh  gu  bas.  Chan  'eil  mise  a'  dol  a  radh  ciod  na  tha  de 
dh'  fhirinn  anns  an  aithris  ud,  ma  tha  firinn  idir  innte,  ach  gum 
faodadh  an  Dia  ceart  a  leithid  sud  a  dheanamh  ann  an  laithean 
aineolach  agus  dorcba  'n  ar  tir  a  dh'  easbhuidh  eolas  agus  solus  an 
t-Soisgeil.  Ach,  mo  cho-pheacaich,  ged  tha  sibh  ciontach  de  dh'  fhuil 
Chriosd  ann  a  bhitb  ga  diultadh  agus  ga  cur  an  suarachas  agus  mar 
sin  ag  aontachadh  agus  ga  chur  gu  bas  cho  cinnteach  ris  na  h-Iudh- 
aich  a  cheus  e,  agus  aig  an  robh  an  lamhan  dearg  na  fhuil,  agus  a 
bha  a'  glaodhaicb,  '  Biodh  fhuil  oirnne  asus  air  ar  cloinn,'  tha  fhuil 
an  diugh  ag  eigheach  maitheanais  dhuibhse,  agus  chan  eirich  an 
fhuil  so  gu  brath  'n  ur  n-aghaidh  gus  ur  brath  no  ur  diteadh  ma 
chreideas  sibb  na  'buaidh  mhaithidh.  (2)  Tha  huaidh  reiteachaiilh 
innte.     Tha  Dia  ann  an  Criosd  o'  deanamh  saoghail  chaillte  reidh 

ris  fhein  gun  a  bhith  a'  meas  an  cionta  dhoibh,  agus  dh'  earb  e 
ruinne  facal  na  reite.  Agus  is  ann  o  Dhia  tha  na  h-uile  nithe, 
neach  a  rinn  sinne  reidh  ris  fhein  tre  losa  Criosd,  agus  a  thug 
dhuinn  ministrealachd  na  reite.  Shonraich  Dia  Criosd  mar  iobairfc 
reite  tre  chreidimh  na  'fhuil,  chum  fireantachd  fhoillseachadh  le 
maitheanas  nam  peaaidhnean  a  chaidh  seachad  tre  f  hada-f  hulangas 
Dhe.  (3)  Tha  huaidh  cjlanaidh  anns  an  fhuil.  '  Glanaidh  fuil  losa 
Criosd,  a  Mhac,  sinn  o  gach  uile  pheacadh.'  Ach  feumaidh  sinn  a* 
chuid  a  tha  air  thoiseach  de  'n  earrainn  so  a  thoirt  leinn.  '  Ach  ma 
ghluaiseas  sinn  anns  an  t-solus  mar  tha  esan  anns  an  t-solus.  tha 
comunn  againn  ri  cheile  ;  agus  glanaidh  f  uil  losa  Criosd,  a  Mhao 
sinn  o  gach  uile  pheacadh.'  An  uair  a  tha  gach  fuil  eile  salach 
agus  a'  fagail  mi-mhaise  na  'n  deigh,  is  ann  a  tha  f uil  Chriosd  a' 
glanadh  o  gacb  sal  agus  a'  deanamh  neach  na  's  gile  na  'n  sneachd. 
(4)  Tha  hnaidh  fionnarachaidli  anns  an  fhuil,  cosmhail  i'i  fior-uisge 
a  dh'f  hionnaraicheas  an  neach  a  tha  tartmhor,  paiteach,  air  a  thuras 
fo  theas  na  greiue.  An  uair  a  tha  tart  air  neach  chan  'eil  deoch 
ann  is  fabharaiche  a^jus  is  fionnaire  na  am  fior-uisge.  Ach  tha 
buaidh  fuil  Chrsosd  a'  toirtibarrachd  air  an  uisge,  oir  fionnaraichidh 
an  fhuil  an  t-anam  bochd  a  tha  air  tiormachadh  fo  asjartasan  ditidh 
cogais  agus  fo  f  hearg  Dhe  a  tha  mar  ghath  teith  na  greine  a'  bual- 
adh  air  anam  agus  ga  thoirmachaih  suas,  Fionnaraichidh  i  an 
t-anam  a  tha  air  a  sharachadh  le  buairidhean  Shatain  agus  le  geur- 
leanmhuinn  an  t-saoghail.  (5)  Tha  huaidh  ncartachaidh  anns  an 
f  huil.  '  Is  biadh,'  arsa  Criosd,  '  m'  f  heoil  agus  is  deoch  gu  firinneach 
m'  fhuil.  Esan  a  dh'itheas  m'  fheoil-sa  agus  a  dh'  olas  m'  fhuil-sa 
cha  bhi  acras  no  tart  gu  brath  air.'  Tha  f  uaran  uisge  anns  an  tir  's 
an  robhmise  airmothogail  agus  anfheadhainn  abu  treise  chuireadh 
iad  an  lamh  sios  anns  an  uisge  a  dh'  f heuchainn  co  aca  a  b'fhaide  a 
chumadh  an  lamh  anns  an  f huaran  gun  lagachadh  ;  agus  am  fear  a 
b'  fhaide  a  ohumadh  a  lamh  anns  au  uisge  theirteadh  gum  b'  e  a  bu 
treise  smior-chaiUeach.  Ach,  anaim,  tha  uiege  an  so  a  bheothaich- 
eas  agus  a  neartaicheas  tu — an  t-uisge  mu  'n  d'  thuirt  Criosi  ri 
neach  eile,  'Na  'm  b'  aithne  dhuit  tiodhlac  Dhe  agus  co  a  tha  ag 
radh  riut,  Thoir  dhomh  deoch,  dh'  iarradh  tu  air-san  agus  bheireadh 
e  uisge  beo  dhuit  ;  agus  an  t-uisge  bheir  mise  seachad,'  arsa  Criosd, 
'  bidh  e  na  thobar  uisge  ann  a'  sruthadh  suas  chum  no  beatha  mair- 
eannaich,'  '  An  t-Uan  a  tha  ann  am  meadhon  na  righ-chathrach 
treoraichidh  e  gu  beo-thobraichean  uisge' — tha  so  a'  ciallachadh 

■buaidh  fuil  Chriosd.  (»'>)  Tba  hmidh  siothachaidh  anns  an  fhuil. 
'  Agus  thainig  e  agus  shearmonaich  e  sith  dhuibhse  a  bha  am  fad 
agus  dhoibhsan  a  bha  am  fagus.'  Is  ian  fhuil  a  tha  a'  labhairt  sith 
risananamanshocrach,  neo-f hoisneach,  gun  sgiala,  gun  sealladh,  aige 
air  fois— an  t-anam  ciontach  caillte  gus  an  cluinn  e  Criosd  ag  radb, 
i  Thigibh  do  m'  ionnsaidh-sa,  sibhse  uile  a  tha  ri  saothair  agus  fo 
throm  uallaich,  agus  bheir  mise  suaimhneas'  no  fois,  no  sith, 
dhuibh.  Foghlumaibh  uamsa,  oir  tha  mise  macanta  agus  iriosal  an 
cridhe  agus  gheibh  sibh  fois.'  no  sith,  '  d'  ar  n-anamaibb.'  (7)  Tha 
btiaidli  tarraiiuj  agus  toirt  am  fagus  ann  am  fuil  Chriosd.  '  Ann  au 
losa  Criosd  tha  sibhse  a  bha  roimbe  so  fad  as  air  ur  toirt 
fagus  tre  fhuil  Chriosd.'  '  Agus  mise,  ma  thogar  suas  o  'n 
talamh  mi,  tairn^ih  mi  na  h-uile  dhaoine  am  ionnsaidh. 
agus  thuirt  e  so  a'  ciallachadh  ciod  a'  ghne  bhais  a  gheibheadh  e.  * 
(8)  Theb'iaidh  jiaomhachaidh  anns  an  fhuil.  '  Oir  ma  ni  fuil 
tharbh  agus  ghabhar  agus  luaithre  aighe  air  a  crathadh  air  an  dream 
a  bha  neoghlan  an  naomhachadh  chum  glanadh  na  fola,  cia  mor  is 
mo  a  ni  fuil  Chriosd  a  thug  e  f hein  suas  tre  'n  Spiorad  (Naomh) 
shiorruidh,  gun  lochd  do  Dhia,  bhur  cogais-se  a  ghlanadh  o  oibribh 
marbha  chum  seirbhis  a  dheanamh  do  'n  Dia  bheo.'  '  A  thug  e 
f  hein  air  ar  son  chum  gun  saoradh  e  sinn  o  gach  aingidheaohd  agus 
gun  glanadh,'  no  gun  naomhaicheadh,  'e  dhafheinsluaghsonraichte 
eudmhor  mu  dheagh  oibribh.'  (9)  Tha  buaidh  eile  anns  aa  fhuil ; 
is  e  sin  bnaidh  comas  dol  a  steach.  Cha  b'  urrainn  do  'n  ard-shagairt 
dol  a  steach  do  'n  ionad  a  bu  ro  naomha  gun  fhuil  na  's  mo  na  's 
urrainn  do  dh'  aon  againne  dol  a  steach  a  dh'  ionnsaidh  fior 
fhagusichd  ri  Dia  ach  tre  f huil  Chriosd.  '  Uime  sin,  a  bhraithrean, 
do  bhrigh  gu  bheil  daaachd  againn  chum  dol  a  steach  do  'n  ionad  is 
naoimhe  tre  f huil  Chriosd,  air  slighe  nuaidh  agus  bheo  a  choisrig  e 
dhuinne  tre  'n  roinn-bhrat,  sin  r'  a  radh,  tre  fheoil  fhein.'  (10)  Tha 
huaidh  saoraidh,  ceannach,  no  cur  fa-sgaoil  auns  an  fhuil,  air  son 
nam  priosanach  a  bha  aig  lagh  agus  ceartas  an  sas  agus  ceangailte 
agus  nach  deanadh  ni  a  bu  lagha  na  f  uil,  eadhon  fuil  an  Dia-Duine, 
an  Tighearaa  losa  Criosd  a'  chuis  air  am  f  uasgladh.  '  Air  do  shonsa 
f  os,  le  f  uil  do  chomh-cheangail  chuir  mi  mach  do  phriosanaichas  an 
t-slochd  anns  nach  robh  uisge  sam  bith  ' — Eaglais  Dhe  a  cheannaich 
€  le  f  huil  f  hein.  '  Agus  cha  leibh  f  hein  sibh,  oir  cheannaicheadh  le 
luach  sibh  ;  uime  sin  thugaibh  gloir  do  Dhia  le  bhur  corp  agus  le 
bhur  spiorad  is  le  Dia,  '  air  dhuibh  fios  a  bhith  agaibh  uach  do 

shaoradh  eibh  le  nithibh  truaiUiclh  mar  tha  airgiod  agus  or  o  bhur 
caithe-beatha  diamhain,  thugadh  dhuibh  o  bhur  siunsireachd,  ach  le 
fuil  luachmhcr  Chriosd  mar  fhuil  XJain  gun  chron  gun  smal.'  (11) 
Tha  bìiaidh  daingneachaidh  anns  an  fhuil.  Tha  i  a'  deanamh 
cinnteach  no  a'  seulachadh.  Tha  Cumhnant  nan  Gras  le  'uile 
bheannachdan  air  an  seulachadh  le  fuil  an  Tiomnaidheir,  oir  '  far  a 
bheil  tiomnadh  is  eigin  bas  an  tiomnaidheir  a  bhith  ann  mar  au 
ceudna.  Oir  tha  tiomnadh  daingean  an  deigh  bas  dhaoine.  Is  e 
so  an  tiomnadh  no  an  coimhcheangal  air  a  bheil  e  a'  labhairt, 
'  Agus  ni  mi  ribh  coimhcheangal  siorruidh,  eadhon  trocairean 
cinnteach  Dliaibhidh  '  an  Tiomnaidh  Nuaidh.  Agus  a  rithist  '  oir 
dealaichidh  na  sleibhtean  ri  'm  bunaitibh  agus  atharraichear  na 
beanntan  as  an  aite,  ach  cha  dealaich  mo  'jhaoimhneas  nutsa  agus 
chan  atharraichear  coimhcheangal  mo  shithe,  deir  an  Tighearna, 
aig  a  bheil  truas  dhiot.'  Agus  mar  tha  aon  eile  ag  radh,  '  Ged  nach 
'eil  mo  thigh  mar  sin  aig  Dia,  gidheadh,  rinn  e  coimhcbeangal 
siorruidh  riumsa  air  a  shuidheachadh  anns  gach  ni  agus  a  choimhid. 
ear  ;  oir  is  e  so  mo  shlainte  uile  agus  mo  mhiann  uile,  ged  nach  'eil 
e  toirt  air  f as.'  (12)  Tha  huaidh  ^ec(///if(M//i  anns  an  fhuil.  '  Agus 
amhaircidh  iad  air-san  a  lot  iad  agus  ni  iad  bron  air  a  shonsan.'  Is 
e  sealladh  air  Criosd  agus  esan  air  a  cheusadh,  agus  a  bhith  air  a 
thoirt  fo  shileadh  na  fala  a  tha  a'  bristeadh  agus  a  leaghadh  a' 
chridhe  is  cruaidhe.  '  la  iad  iobairtean  Dhe  epiorad  briste  ;  air 
cridhe  briste  agus  bruite,  a  Dhe,  cha  dean  thusa  tair.'  Ma  tha  thu 
ag  radh  nach  urrainn  duit  do  chridhe  cruaidh  a  leaghadh,  thig  leis  gu 
Criosd,  a  tha  air  ardachadh  air  son  aithreachas  agus  maitheanas 
peacaidh  a  thoirt  ;  thig  air  son  leaghadh  cridhe  mur  a  h-urrainn 
duit  tighinn  le  cridhe  leaghte  ;  thig  air  son  cridho  briste  mur  a 
h-urrainn  duit  tighinn  le  cridhe  briste  ;  thig  air  son  cridhe 
aithreachail  mur  h-urrainn  duit  tighinn  le  cridhe  aithreachail.  Tha 
e  a'  gealltainn,  '  Bheir  mi  fos  dhuibh  cridhe  nuadh  agus 
cuiridh  mi  spiorad  nuadh  an  taobh  a  stigh  dhibh  ;  agus  buinidh  mi 
air  falbh  an  cridhe  cloiche  as  ur  feoil  agus  bheir  mi  dhuibh  cridhe 
feola.  (13)  Tha  huaidh  tagraidh  anns  an  fhuil.  Tha  i  a'  labhairt 
nithe  is  f hearr  na  fuil  Abeil.  Bha  f uil  Abeil  a'  glaodhaich  air  son 
dioghaltais,  ach  tha  fuil  Chriosd  a'  tagradh  air  son  maitheanais  ; 
is  e  a  glaodh  o  bheul  Chriosd  fhein  '  Maith  dhoibh,  Athair,  am 
peacadh  so,  oir  chan  'eil  fios  aca  ciod  a  tha  iad  a'  deanamh.'  Tha 
glaodh-tagraidh  na  fala  a  faighinn  eisdtachd,  agus  tha  peacaich  a 

faighinn  maitheanais  tre  'n  fhuil.  (14)  Tha  himidh  dionaidh  no 
gleidhidh  anns  an  fhuil.  Cha  robh  ni  a'  dol  a  ghleidheadh  Cloinn 
Israeil  o  'n  aingeal-'^griosaidh  a  chaidh  a  inach  air  feadh  ua  h-Eiphifc 
gun  an  sgrios  mar  a  rinneadh  air  na  h-Eiphitich,  ach  gum  faiceadh 
e  an  fhuil  air  an  dorsan.  '  An  uair  a  chi  mise  an  f huil  gabhaidh  mi 
seachad  agus  cha  bhean  mi  ri  aon  agaibh.'  Cha  dion  agus  cha 
ghleidh  ni  sim  bith  sinn  o  chunnart  agu?  o  chron  siorruidh  ach  fuil 
Chriosd  a  bbith  eadar  sinn  agus  gach  truaigh  a  tha  air  lorg  a 
pheacaidh.  (15)  Tha.  hìiaidh  bi(adhachaidh  a.nn'ia.n  thm\.  '  Thug 
iad  buaiih  troimh  fhuil  an  Uain.'  Is  e  is  ciall  do  'n  oran-mholaidh 
a  bhios  aig  na  naoimh  gu  siorruidh,  no  an  glaodh  buadhach  a  bhios 
aca  an  Gloir,  '  Buaidh,  buaidh,  troimh  f  huil  an  Uain  !  ' " 

Bha  e  aon  la  a'  bruidhinn  air  faireachdainn°an  bochda,  truagb,  a 
"bhiodh  aig  pobull  Dhe.  Thuirt  o — "  Choinnich  mi  uair-eigiu  bean 
'^'ho  feoiUeir  anns  an  Tighearna  's  a  b'  aithne  dhomh  riamh.  (Jhuir 
Tni  a  cheist  ritbe,  "  Ciod  e  do  chor  fhein  an  diugh  ?'  '  Is  naire,'  ars 
ise,  '  sin  ri  innseadh.  Is  ann  tha  mise  ga  m'  shamhlachadh  f  hein  ri 
cu  marbh  air  a  thilgeadh  a  mach  air  cul  garaidh,  agus  a  thigeadh 
beo  lan  de  chnuimhean  graineil,' — no,"  ars'  esan,  ''mar  bha  an  Sal- 
maidh  ag  radh  uime  fhein,  '  Tha  mi  craiteach,  chromadh  sios  mi  gu 
mor,  air  feadh  an  la  uile  tha  mi  ag  imeachd  gu  dubhach,  oir  thamo 
leasraidh  lan  de  ghalar  grannda,  agus  chan  'eil  fallaineachd  am 
"fheoil  '  "  Air  dha  cluinntinn  mu  bhas  Criosdaidh  ro  chomharr- 
aichte,  Calum  Mac-'iir-Tain,  no  '■  Calum-Mor-na-h-Urnaigh,"  mar  bu 
trice  'theirteadh  ris,  a  bha  ann  an  Siabost,  thuirt  e  ni-eigin  mar  so — 
"  O  thugadh  air  falbh  uainn  Criosdaidh  cho  mor  agus  cho  beag  '3  a* 
b'  aithne  dhomh  an  ait  air  bith  anns  an  robh  mi  no  anns  an  do 
shiubhul  mi.  Bha  e  cho  mor  na  eisimeileachd  air  Dia  agus  gun 
rachadh  e  a  dh'  iarraidh  an  ni  a  bu  mho  a  bhiodh  'anam  a'  cur  feum 
air  gus  an  ni  a  bu  lugha  a  bhiodh  a  dhith  air  gu  litireil.  Rachadh 
e  a  dh'  iarraidhrud  ann  an  uruaigh  nach  b'  f hiu  leinn  iomradh  air. 
Dh'  iarradh  e  barr  iall  broige  ann  an  uruaigh  air  Dia  na  'm  biodh  e 
dhith  air."  Bha  e  na  iongantas  le  moran  d'  am  b'  aithne  e  cionnus 
a  bha  an  duine  so  a'  seasamh  ris  cho  beag  de  chadal  's  a  bha  e  a 
deanamh.  Dh'  eireadh  e  c^ochladh  uairean  as  a  leaba  re  na 
h-oidhche  a  dh'  urnaigh,  agus  re  an  la  air  an  doigh  cheudna.  Chan 
fhanadh  e  anns  a'  chomunn  no  a'  chuideachd  a  b'  fhearr  os  cionn 
leth-uair,  tha  e  air  a  mheas,  gun  dol  dha  'n  uaigneas  a  dh'  uruaigh. 
Agm    bha    run   an   Tighearna  air  fhoillseachadh  dha  gu  mor  a 

thaobh  cuisean  agus  creutairean  a  bha  air  an  toirf  f' a  chomhair. 
Dh'  fbairich  Mr^Iain  Mac-Rath  gu  geur  a  bhas,  cosmhail  ri  moran: 
eile  's  an  la  ud,  a  bhreithi,ich  feum  agus  luach  anihior  Chriosdaidh 
Tid,  a  bha  air  a  thoirt  suas  gu  h-anabariach  do  dh'  urnaigh  agus  do 
chnram  ro  shonraichte  air  son  aobhar  Dhe. 

A  d  eigh  an  iomraidh  ghoirid  ud  air  fear-na-h-uruaigh  fr^agraidh 
rud  a  thuirt  Mr  lain  MacRath  Mor  e  fhein.  "  Cha  robh,'  ars'  esan, 
"a'  mhaighdean  sin  riamh  air  thalamh  air  an  robh  uiread  de 
churam  m'  a  cliu  's^a  tha  air  pobull  an  Tigbearna  air  eagal  gun  toir 
iad  oilbheum  do  'n  aobhar  no  ma«ladh  air  aobhar  an  Tighearna  j^ 
tha  iad  agaideachadh  agus  a' leantainn."  Chuala  sinu  uair  eile  g 
a'  labhairt  air  an  doigh  so— "Faodaidh  neach,"  ars'  esan,  "a  bhith 
ga  mhealladh  fhein  le  a  bhith  an  duil  do  bhrigh  gu  bheil  e  beusach,. 
curamach,  modhail,  agus  stuama  na  chaithe-beatha  gum  faigh  e 
fabhar  Dhe  no  gun  gabhar  ris  aìr  thoiseach  air  moran  eile  nach  'eil 
beusach  is  faicilltach  na  'n  caithe-beatha.  Coma  leam  dhe  do 
bheusachd,  coma  leam  dhe  do  mhodhalachd,  coma  leam  dhe  do 
stuamachd  ;  ma  bhios  tu  gun  Chriosd,  is  coma  agus  is  call  dhuit  uile  e. 
Mur  toir  ur  fireantachd  barr  air  fireantachd  nan  Sgriobhaichean 
agus  nam  Pharasach,  cha  teid  sibh  air  chor  air  bith  a  steach  do 
rioghachd  Dhe.''  Bha  e  uair  a'  cur  iompaidh  air  peacaich  teich- 
eadh  gu  [Criosd,  agus  chleachd  e  na  briathran  so — "  Mo  cho- 
pheacaich,  nachcabhagaich  sibh  ?  Naoh  greas  sibh  oirbh  ?  Xach 
teich  sibh  a  dh'  ionnsaidhChriosd."  "  Tha  mi,"  ars'  esan,  uair  eile, 
'•  a'  samhlacnadh  a'  Chriosdaidh  na  thuras  troimh  'n  t-saoghal 
chunnartach  so  ri  neach  aig  am  biodh  gach  la  ri  siubbal  eadar 
theineachan  dluth  ri  cheile  air  gach  taobh  dheth  agus  poca  fudair 
air  a  dhruim./Dh' fheumadh  e  gacb  tiota  an  aire  mhath  a  thoirt 
nach  rachadh;e  na  's  faisge  air  aon  taobh  na  air  taobh  eile,  air 
eagal  gura  faigheadh  uir  ead  agus  sradag  bheag  dhe  'n  teine  greim 
air  an  fhudar,  air  neo  chuireadh  e  am  poca  uile  na  theine  lasrach 
m'  a  chluasan.^Sin  mar  tha  cor  gach  creutair  leis  an  t-seannnadur 
pheacach  a  tha  e  a'  giulan  agus  a  tha  ullamh  gu  bi'isteadh  a  mach, 
o  bhuaidh  ana-mianna  air  chor-eigin,  mur  bi  e  air  achumailair  ais, 
air  a  chlaoidh,  agus  air  a  chaitheamh  as  le  gras  agus  le  gleidheadh 
Spiorai  Dhe.  '  Ma  mharbhas  sibh  tre  'n  Spiorad  gniomharan  na 
colla,  bidh  sibh  beo.'  '  Cum  suas  mo  cheuman  ann  ad  shlighean 
chum  nach  sleamhnaich  mo  chasan.'  Sin  an  urnaigh  air  a  bheil 
feum  gach  neach  o  la  gu  la  na  chuairt  air  an  talamh." 

Bheir  sinn  a  nis  seachad  beagan  phronnagan  dhe  na  fhuair  sinn 
de  chainnt  Mr  Mhic-Rnth.  Aon  la,  agus  e  a'  labhairt  mu  'n  anam 
thuirt  e,  "  B'  e  an  t-anam  fhein  an  t-aobhar  mor  a'r  e  a  chall  a 
shaorsa  agus  a  cho-chomunn  ri  Dia,  a'  dol  air  faontradh  seacharain 
cosmhail  ri  leanabh  an  uair  a  dh'  fhagas  e  uchd  a  mhathar  ro  luath 
a'  dol  gus  an  lar  agus  e  ag  itheadh  nan  guailleanan."  A  rithist,  an 
t-anam  na  amaideachd  ag  iarraidh  an  Tighearna  f  haicinn  gu  litireil 
— "  Anaim,  c'  arson  a  tha  thu  ag  iarraidh  an  ni  nach  seasadh  tu 
*ihaicinn  ?  Chunnaic  cuid  eile  ainglean  a  mhain,  agus  thuit  iad 
sios  mar  mhairbh."  A  rithist,  "  An  uair  a  bha  Maoi^  agus  Elias  a' 
labhairt  mu  'n  bhas  a  bha  losa  a'  dol  a  dh'  fhulang  aig  lerusalem, 
cha  b'  ann  air  gloir  neimh  a  bha  iad  ach  air  a  bhas  a  bha  e  dol  a 
dh'  fhulang  air  son  gloir  Dhe  agus  math  na  h-Eaglais."  A  rithist, 
a'  labhairt  air  Muire  agus  air  Marta  an  uair  a  bha  am  brathair, 
Lasaru=>,  marbh— Marta  a'  coinneachadh  losa,  agus  i  ag  radh,  '  Na 
'm  biodh  tusa  an  so  chan  fhaigheadh  mo  bhrathair  bas — "  Ach  bha 
cridhe  Mhuire  cho  lan,  cha  b'  urrainn  di  ni  a  radh.  Agus  is  e  sin 
cradh  is  cruaidhe  r'  a  ghiulan,  an  cradh  nach  faigh  aon  deur 
Ach  co  a  theireadh  nach  robh  Marta  cho  math  ri  Muire,  oir 
fhritheil  i  an  comhnuidh  do  Chriosd  agus  d'  a  shluagh,  agus 
EaglaÌB."  A  rithist — "  Thug  e  a  mach  iad  cho  fadari  Betani.  Bha 
suilean  nan  deisciobul  ag  amharc  suas  na  dheigh,  agus  o  'n  àTi 
tha  suilean  a  shluaigh  uile  ag  amharc  fhathast  suas  na  dheigh."  A 
rithist — "' Eiribh,  rachamaid  as  so.'  Bha  aithne  an  athar  na  bu 
Inachmhoire  le  losa  na  comunn  nan  deisciobul,  math  's  mar  bha  e. 
Anaim  bhochd,  faodaidh  tusa  a  bhith  ag  radh  '  Tha  mi  a'  dol 
dachaidh  o  'n  Ordugh  gun  mhath  air  bith  fhaotainn  do  m'  anam. 
Mafhuairthu  eolas  air  aon  neach  de  shlnagh  an  Tighearna  nach 
b'  aithne  dhuit  roimhe,  tha  mise  ag  innseadh  dhuit  gur  e  sin 
comharra  gun  d'  fhuair  thil  math  do  d'  anam.  Agus  ma  tha  iarrtas 
na  s  treise  annad  gu  dol  gus  an  ath  Ordugh  tha  sin  cuideachd  na 
chomharra  gun  d'  f  huairlthu  math  do  d'  anam." 

Air  La  Ceist,  o  'n  earrainn,  "  Fagaidh  mi  na  d'  mheadhon 
sluagh  an-shocrach  is  diblidh,"  thuirt  e,  "  Mar  nach  seas  biadh  gun 
salann  a  bhith  na  mheasg,  mar  sin  bha  an  saoghal.  Grhrodadh  e 
agus  cha  seasadh  e  ach  gu  bheil  sluagh  an  Tighearna  f  hein  's  an 
t-saoghal  ga  ghleiuheadh  o  ghrodadh.  Agus  tha  stoirmean  agus 
trioblaidean  a  tha  a'  tighinn  na  'n  ralhad  ga  'n  gluasad  thuige  fhein. 
Mur  hhith  sindh'  fhasadh  iad  fuar,  marbh,  agus  chan  larradh  iad  e; 

ngus  an  uair  a  tha  an  t-anam  a'  gairm  air  Dia  ann  an  teanntachd 
'eisdidh  e  agus  their  e,  '  Greas  dachaidh,  mo  leanamb.'  "  Uair,  agus 
«  a'  labhairt  air  Noah  anns  an  àirc  an  uair  a  chuir  e  a  macb  am 
fitheach,  thuirt  e — "  Cha  robh  uiread  riamh  aig  an  eun  sin  de 
churam  de  'n  t-saoghal  's  a  bha  aige  an  sin,  oir  bha  moran  chairbh- 
ean  aige  ri  b^athachadh  orra.  Mar  sin  tha  na  h-aingidh.  Chan 
'eil  iad  uair  air  bith  cho  toilichte  's  a  tha  iad  an  uair  a  tha  bas  anns 
an  t-saoghal,  agus  an  uair  nach  cronaich  aon  iad  air  son  an 
aingidheachd.  Biodh  eagal  oirbh,  aingidh,  an  uair  a  tha  naomh  air 
a  thoirt  dachaidh,  mur  tog  an  Tighearna  fear  eile  suas  na  aite.  Ach 
<;ha  d'  fhuair  an  calaman  fois  agus  cha  d'  fhag  e  an  àirc  ach  ag 
itealaich  m'  a  timchioll.  An  deigh  do  'n  anam  a  bhith  air  aonadh  ri 
Criosd,  na  'm  bu  chomasach  e  thiolpadh  e  e  fhein  air  falbh  mile 
uair."  A  rithist  air  "  Caraid  a  ghradhaicheas 's  gach  am,"  thuirt  e — 
^'  Bha  an  teanntachd  mor  anns  an  robh  an  cinne-daonna  ann  am 
priosan  lagh  agus  ceartais.  Cha  b'  iongantach  ged  bhiodh 
cridheachan  air  leaghadh  le  gradh  do  'n  bhrathair  a  theasairg  am 
peacach  a  mach  as."  A  rithist— "  JS'a  biodh  eagal  oirbh  ciod  a 
dh'  fhuilingeas  sibh  ;  tilgidh  an  Diabhul  sibh  am  priosan  gu  ur 
dearbhadh.  Bidh  amhghar  agaibh  deich  laithean  ach  bi  thusa 
dileas  gu  bas  agus  gheibh  thu  crun  na  beatha."  Mu  'n  Abs  tol 
Phaul  thuirt  e — "  Bha  ciste  aige  lan  de  dh'  fhein-fhireantachd,  ach 
leis  a'  ghraba  thilg  e  uile  air  an  otrach  e.  C'arson  a  leig  an 
Tighearna  leis  dol  cho  fada,  an  uair  a  bha  e  a'  dol  a  dheanamh 
trocair  air  ?  Gu  labhairt  le  urram  is  ann  a  chum  's  nach  tugadh 
an  t-Abstol  duil-thairis  de  dh'aon  air  bith  as  a  dheigh  sud."  Chualah 
sinn  e  a'  labhairt  o  'n  earrainn  so,  "  0  gun  tugadh  tu  fainear  m' 
aitheantan-sa.  An  sin  bhiodh  do  shith  mar  abhainn  agus  d'  f  hirean- 
tachd  mar  thonnan  na  fairge."  "  Bhiodh,"  ars'  esan,  "do  shith  mar 
abhainna  bhiodh  a' sior  ruith  gu  briagha,  gu  pailt,  gu  buadhach, 
agus  gu  buan.  Sin  an  nadur  sith  a  tha  air  a  gealltainn  anns  an 
fhirinn  so.  Agus,  a  rithist,  bhiodh  d'  f hireantachd  mar  thonnan  na 
f airge,  no  coamhail  ris  na  tuinn  a  chi  thu  cho  fada  's  is  leir  dhuit,  a' 
tighinn  a  uall  o  Rugha  Ghearr-loch  agus  iad  a'  leantaiun  as  deigh  a 
cheile,  aon  a  deigh  aoin,  gu  comhnard,  gu  cunabhalach,  gu 
cumhachdach,  gun  chrich,  gun  chlos,  a'  bualadh  air  Ceann  na 
Cabaig.  Cha  bhac,  cha  bhrist,  agus  cha  phill  ni  air  bith  na  tuinn 
gun  an  cursa  fhein  a  ruith.  Mar  sin  tha  fireantachd  an  anma  ghras- 
mhoif  ;  cha  ghabh  i  atharrachadb,  no  bacadh,  no  bristeadh  le  ni  's 

an  t-saoghal  soa  ih'  fbaodas  coinnea'^haih  ris  an  anam — aon  uair  air 
fhireanachadh  agus  mar  sin  gu  brath  tuiUeadh  mairidh  'fhirean- 
iacliu. 

Gbabh  e  mor  shaothair  ann  an  uliachadh  air  son  na  cubaid  ged 
nach  do  thoilich  e  a  chur  an  sgriobhadh  ach  an  samhladh  a  bu  lugha 
d'  a  shearmoinean.  Tha  eiseimpleir  de  dheilbh  searmoin  a  chuir  e 
a  sios  mu  'n  do  shearmonaich  e  i,  ri  fhacinn  ann  an  "  Leabhar 
Fiugbalaich  an  Dealachaidh"  (■' Disruption  Worthies"),  ann  am 
Beurla,  o  'n  earrainn  so — •'  Agus  tha  fios  againn  gun  co-oibrich  na 
h-uile  nithe  chum  maith  do  'n  dream  aig  a  bheil  gradh  do  Dhia» 
eadhon  dhoibhsan  a  ghairmeadh  a  reir  a  ruin."  Tha  i  air  a  cur  sios 
f  0  gach  ceann  mar  a  leanas  :  — 

I,  — Co  lADANFHEADHAINN  AIG  A  BHEILGEADH  DO  DhIA,  ATHA 

AIR  AN  GAIKM  A  EEIR  A  RtJlN  ?  1,  Tha  an  lagh  sgriobhta  na  'n 
cridheachan  ;  2,  Tba  nadur  nuadh  aca  ;  3,  Gradh  do  'n  ni  a  tha 
an  lagh  ag  iarraidh  orra  ;  4,  Thuig  iad  agus  chreid  iad  gradh  Dhe 
do  pheacaich  ;  5,  Chunnaic  iad  oirdhearcas  agus  gloir  a'  ghraidh  so  ; 

6,  Dh'  fhairich  iad  tarraing  na'n  cridheachan  d'  a  ionnsaidh  ;  7, 
Tha  iad  ga  'm  fuathachadh  fhein  do  bhrigh  peacaidh  annta  ;  8, 
Tha  tart  orra  air  son  naomhachd  ;  9,  Tha  gradh  aca  do  thigh  agua 
do  sheirbhis  Dhe  ;  10,  Tha  iad  beo  air  a  ghealladh.  Andara  ni— 
Tha  iad  air  an  gairm  gu  h-eifeachdach  ;  1,  Bho  bhas  gu  beatha  ;  2, 
Bho  dhorchadas  gu  solus  ;  3,  Bho  pheacadh  gu  gradh. 

II. — Na  h-uile  nithean.  ],  Amhgharan  na  beatha  ;  2, 
Buairidhean  Shatain  ;  3,  Freasdalan  dorcha  ;  4,  Dail  an  geallaidh- 
ean  ;  5,  Bochdainn  spioraid  ;  6,  Amaideachd  chairdean    aidichte  ; 

7,  Anmhuinneachdan  sean  aois  ;  8,  Falamhaichean  o  shoitheach  gu 
soitheach. 

III. — Am  matu  aie  a  bheil  e  a'  labhairt  an  so.  1,  Luchd- 
-compairt  de  naomhachd  Dhe  ;  2,  Ga  'n  greasad  dachaidh  ;  3,  Ga  'm 
fuasgladh  o  'n  t-saoghal  ;  4,  Dearbhadh  ciod  a  tha  na  'n  cridh- 
eachan  ;  5,  Ga  'n  ullachadh  air  son  an  seilbh  (1)  Tha  buadhan  Dhe 
an  sas  gus  am  math  a  dheanamh  cinnteach  ;  (2)  Tha  dreuchdan 
Chriosd  air  an  cur  an  gniomh  air  son  na  criche  so  ;  (3)  Tha  obair  an 
Spioraid  's  a'  chrich  so  na  shealladh. 

Fhuair  sinn  greim  air  deilbh  searmoin  chumhachdaich  a  chuala 
sinn  uaith  ann  an  Sgire  nau  Loch,  air  La  Sabaid  Comanachaidh  ann 
an  June,  1861,  o  'n  earrainn,  Isaiah  liv.,  5 — "  Is  e  d'  fhear-posda  do 
Chruithear.'' 

Suidheachaidhnean  na  h-Eaglais  — A' cur  f eum  air  misneachd,. 
aimrideas  ;  cuairtichte  le  naimhdean  lionmhor  agus  laidir  ;  neo- 
chomas  gu  i  fhein  a  chobhair  ;  cionta  fairichte  ;  misneachd  do 
chreideamh. 

I. — Na  h-urrachan — An  Cruithear  agus  an  creutair  cion- 
tach. 

II. — DuiLGHEADASAN  AN  AONAiDH— 1,  Eadar-dhealachadh  na- 
duir  ;  2,  An  t-astar  mor  eatorra  ;  3,  Peacaichead  an  naduir  ;  4,  Bha 
i  na  traiU  do  pheacadh  ;  5,  Dh'  fhuathaich  i  a  phearsa  ;  6,  Bha  i 
graineil  le  luibhre  ;  7,  Baithte  ann  am  fiachan  ;  8,  Na  priosanach 
do  cheartas  ;  9,  Air  a  diteadh  gu  bas  ;  10,  Fo  'n  mhallachd. 

III.— AtHARRACHADH    A'     H-UILE    CNAP-STARRADH     LE     lOSA 

Criosd  an  Tighearna — 1,  Corp-ghabhail— fear-daimh — dhe  'n  aon 
nadur  ;  2,  Thainig  e  gu  bhith  na  urras  gu  paidheadh  am  fiachan 
uile  ;  3,  Dh'fhosgail  e  dorsan  a'  phriosain  ;  4,  Dh'  iobair  e  e  f hein 
do  Dhia  air  a  son  ;  5,  Dhoirt  e  a  mach  anam  gu  bas  air  a  son  ;  8, 
Choinneach  e  a  h-uile  agartasan— "  Tha  e  criochnaichte "  ;  9^ 
Chaidh  e  a  steach  do  neamh  gu  taisbeanadh  air  a  son,  agus  gu  bhith 
na  f  hear-tagraidh. 

IV. — Chuir  e  e  fhein  f'  a  comhair  anns  an  t-soisgeul  gu 
bhith  a'  cosnadh  a  h-aonta— 1,  Cogais  air  a  dusgadh  ;  2,  A 
tuigse  air  a  soiUseachadh  ;  3,  Leagh  e  a  cridhe  ;  4,  Rinn  e  toileach 
i  ;  5,Thainig  iad  gu  bhith  aonaichte. 

Tha  Criosd  air  a  thairgseadh  gu  saor  do  uile  luchd-eisdeachd 
an  t-Soisgeil.  A  chliu—(l)  Maiseach  ;  (2)  Iriosal  ;  (3)  Gradhach  ; 
(4)  Beairteach  ;  (5)  Dileas  ;  (6)  Uile-chumhachdach  ;  (7)  Truasail. 
Cliu  a  c/icik— Comharan— (1)  Gu  follaiseach  air  a  thaobh  ;  (2)' 
Dileas  d'  a  ainm,  d'  a  aobhar,  d'  a  fhirinn,  d'  a  shlaugh  ;  (3)  Beo 
air  a  chosd  ;  (4)  A  ohuing,  is  saorsainn  agus  urram  di ;  (5)  Is  e 
easbhuidh  a  laithreachd  a  h-eallach  agus  aobhar  a  broin  ;  (6)  A 
gheallaidhean  is  iad  a  biadh,  no  lon  a  h-anma  ;  (7)  Fhireantachd  is 
e  a  oomhdach  amhain  ;  (8)  Tha  tart  oirre  air  son  naomhachd  ;  (9) 
Tha  a  cridhe  a'  diuth  cheangal  ris  ;  (10)  Tha  i  buailteach  do 
dh'  eagalan  agus  do  theagamhan  a  tha  ga  'lionadh  le  bron  ;  (11) 
Tha  fadachd  oirre  air  a  Spioraid  a  bhith  gu  h-iomlan  ga  'riaghladh. 

Bha  aon  eolach  air  a  thuirt  uair-eigin  ris  cum  biodh  e  coltach,. 
neach  aig  an  robh  comasan  mora  mar  bha  aige-san  gur  e  duine  tearc 
a  bheireadh  riarachadh  dha  ann  an  labhairt  air  an  fhirinn. 
Fhreagair  e,  "  Chan  ann  mar  sinn  a  tha  a'  chuis.     Chuirinn-sa  suas- 

agus  ghiulaininn  le  neach  air  bith  ann  an  ceann  na  firinn  mur  a 
cluiauinn  e  a'  toirt  ana-ceartais  mhoir  dhi,  no  ag  radh  ni  a  bhiodh 
aìnneartach  do'n  fhirinn. 

Ann  an  toirt  na  h-oibre  so  gu  co-dhunadh  ainmichidh  mi  da 
naidheachd  eile  m'  a  thimchioll.  Thuirt  e  uair  mu  Mhr  Mathanach 
a  bha  an  Gearr-loch,  agus  neach  air  gearan  ris  cho  daorsainneil  's  a 
bha  am  ministear  ud  air  àm  araidh  agus  e  a'  searmonachadh . 
"Seallaibh,"  ars'  esan,  "mur  bi  a'  bheag  de  shaorsa  aig  Mr 
Mathanach  na  inntinn  fhein  aithnichear  sin  air  gu  luath.  Tha 
eadar-dhealachadh  mor  eadar  e  agus  mise.  Mur  a  faigh  e  o  shuas 
e  cha  dean  e  a  bheag  a  dh'  fheum.  Tha  e  mar  am  muileann  nach 
gluais  an  roth  aige  mur  tig  an  t-uisge  tre  'n  amar  gus  a  chur  air 
ghluasad  agus  aìv  shiubhal  gu  feum.  Ach  air  mo  shonsa,  ged  nach 
biodh  dad  de  shaorsainn  agam  dheanainn  searmoin  le  m'  thuigse 
gun  moran  a  dh'  aithneachadh  sin  orm." 

Tha  e  a  reir  a'  h-uile  coltais  soiUeir  nach  robh  teachdaire  eile  ann 
ris  an  robh  e  cho  dluth—  cho  fior  cheangailte  's  a  bha  e  ann  an 
oridhe  agus  ann  an  spiorad  ri  Mr  Alasdair  Stiubhart  Urrumach  a 
bha  an  Crombagh.  Dhearbh  e  sin  co  dhiubh  an  uair  a  thug  e  'ainm 
air  a  mhac  a'  b'  oige  a  bha  aige.  Faodaidh  sinn  ainmeachadh  an  so, 
cho  fad  's  is  aichne  dhuinn  gu  bheil  triuir  mhac  Mhr  Mhic-Rath 
tball  thairis  a'  soirbheachadh  gu  math  ann  an  cuisean  aimsireil,  agus 
dithis  uithean  da  posda  anns  a'  Ghaidhealtachd  air  da  mhinistear  de 
'n  Baglais  Shaoir. 

Innsidh  sinn  an  naidteachd  a  leanas  mu  thimchioll  Mhr  Mhic- 
Rath  agus  Mbr  Stiubhart  Chrombaigh  mar  tha  i  air  a  toirt  's  a' 
Bheurla  anu  an  "  Leabhar  Fiughalaich  Ghaidhealach  an  Dealach- 
aidh  '■  ('■  Disruption  Worthies  of  the  Highlands  ").  An  uair  a  bha 
e  anns  a'  Chnoc-bhan  bha  aige  ann  an  dluth  choimhearsna«hd  ris  Dr 
Domhnallach  na  ToisidheacLd  agus  Mr  Stiubhart  Chrombaigh. 
Comhladh  riu  so  b'  e  a  shochair  abhith  gucairdeil  a'  comh-oibreach- 
adh  anns  gach  deagh  obair.  Ri  Mr  Stiubbart  bha  e  air  na 
cumhnantan  a  bu  ghaolaiche  agus  cha  do  labhair  e  riamh  uime  ach 
leis  au  urram  a  bu  mho.  Rinn  tuigse  thurail  agus  diadhachd 
dhomhain  Mhr  Stiubhart  tarraing  mhor  air  Mr  Mac-Rath,  agus  air 
an  laimh  eile  bha  aig  Mr  Stiubhart  am  meas  a  bu  mho  air  acharaid, 
agus  e  fhein  gann  fiosrach  air  a  chomasan  mora  fhein,  ga  mheas 
fhein  mar  an  t-aon  a  bu  lugha  dhe  na  naoimh.  Bha  an  dara  h-aon 
diubh  na  lionadh   suas  air  an  aon  eile— air  do  ghrian-dhearrsadhi 

-soilleir  agus  f earas-chuideachd  Mhr  Stiubhart  a  bhith  na  chumhachd 
sona  air  suidheachadh  no  coltas  gruamach  agus  cha  mhor  geur- 
theann  inatinn  Mhr  Mhic-Rath.  Bha  e  air  innseadh  le  Mr  Mac- 
Rath  gun  d'  f  huair  e  o  Mhr  Stiubhart  an  ni  theagamh  a  dh'  f  haìrich 
e  mar  an  cronachadh  a  bu  gheire  a  fhuair  e  riamh.  Is  ann 
air  feasgar  Di-luain  Comanachaidh  a  bha  e.  Bha  Dr  Domhnallach 
agus  Mr  Stiubhart  le  cheile  a'  cuideachadh  aig  an  Ordugh  anns  a' 
Chnoc-bhan.  Aig  an  dinneir  bha  Mr  Stiubhart  anns  an  spiorad  a 
bu  shunndaiche  agus  bha  e  a'  cumail  a'  bhuird  ann  an  glaodh 
gaireachdaich.  Fa  dheireadh  chuir  Mr  Mac-Rath  a  bha  samhach 
agus  mi-fhoighidneach  stad  air  agus  thuirt  e,  "Gu  cinnteach  "  no, 
"darireadh,  a  Mhr  Stiubhart,  tha  sd  a'  dol  tuilleadh's  fada.  Chan 
urrainn  duibh  so  a  ghairm  na  chomh-dhunadh  freagarach  do  'n 
obair  anns  an  robh  sinn  an  sas.'"  B'e  freagradh  Mhr  Stiubhart 
eirigh,  agus  a'  cur  a  lamhan  air  guaillean  Mhr  Mhic-Rath,  dhanns  e 
gu  h-aighearach  air  a  chulaobh  gus  am  b'  fheudar  dha  aonadh  anns 
a'  ghaire  choitchionn.  Ach  anmoch  's  an  fheasgar,  an  deigh  do 
chach  falbh  no  dol  gu  tamh  thug  Mr  Stiubhart  faineir  gu  solaimte, 
''  A  Mhr  Mhic-Rath,  chronaich  thusa  mi  aig  an  dinneir  air  son  mo 
choltas  aotromais,  ach  le  mo  chleachdainnean,  a'  caitheamh  uiread  de 
m'  bheathaam  aonar,  tha  mi  a'  smaoineachadhgum  bithinn  marbh  o 
chionn  f  hada  ach  gu  bheil  agam  amannan  lasachaidh  air  uairibh  am 
measg  chairdean."  "Dh'  fhairich  mi  na  lathair,"  thuirt  Mr  lain, 
an  deigh  sud,  "  mar  gum  bithina  toileach  mi  fhein  f holach  anns  an 
talamh."  Nach  ann  an  sin  a  bha  na  fior  chairdean,  aig  an  robh  am 
nieas  agus  an  t-urram  do  dh'  aon  a  cheile  !  Leanamaidne  an 
creideamh-san,  a'  beachdachadh  air  crioch  an  caithe-beatha,  losa 
Criosd,  an  de,  an  diugh,  agus  gu  siorruidh  an  ti  ceudna, 

"  Acjus  is  miann  leinne  g%m  dean  gach  aon  agaihh  an  durachd 
ceudna  a  nochdadh,  chuìn  lan  dearhhaidh  an  dochais  gus  a'  chrich ; 
chum  nach  hi  sihh  leisg,  ach  'ii  ur  luchd-leanmhainn  orrasan  a  tha  tre 
fhreidimh  agus  flwighidinn  a  sealhhachadh  nan  gecdlaidhean." 

MARBHRANN 

AIR 

AX  URRAMACn  lAIN  MAC-RATK  MOR, 

Le  Neacal  Mac-Neacail. 

Tha  neach  bha  ro  araidh 

An  draad'  na  mo  shealladhsa, 
Air  an  deanainn  luaidh  dhuibh — 

'S  e  gu  buan  a  thoilleadh  sin. 

B  e'n  t-Urramach  Mac-Rath  Mor  e  ; 

'S  bha  e  mor  gun  teagamh  ann, 
Air  feadh  gach  ait'  na  ghluais  e 

'S  na  h-eileanaibh  tuuth  so  againne, 

Bha  e  na  dhuine  treubhach, 

An  corp  's  an  inntinn  foghainteach  ; 

Bha  toirt  ait'  an  t-sluaigh  leis 

Gu  buadhach,  le  chuid  theagaegaibh. 

Bha  'chomasan  mor  inntinn 

Gu  ciatach  air  an  cleachdadh  leis  ; 

Le  feum  a  nithibh  timeil 

Thionndadh  gu  brigh  spioradail. 

B'  esan  am  fior  aodhair, 
Gu  Eaglais  Chriosd  'bheathachadb, 

Bheireadh  dhoibh  na  mirean 
Gu  milie  air  an  deasachadh. 

Cha  bhiodh  aon  a  latbair 

Air  am  biodh  cail  dhe'n  acras, 
Nach  fhaigheadh  rud  a  b'fheairrd'  iad 

Chum  sasachadh  an  anam-san. 

Cha  robh  cor  ri  fhaotainn, 
'Smaoinicheadh  neach  labhairt  air, 

Nach  tugadh  e  am  fianuis, 

Gu  briagha,  rianail,  faireachdail. 

'S  mor  rinneadh  dh'  fheum  leis, 
An  eideachadh  fior  a  phobuil-san, 

Fhad  'sa  fhuair,  o  Dhia,  iad 
Dheth  theagasg  brioghmhor  beathach* 

B'ioDgantach  an  t-eolaa 

Fhuair  e,  na  bhreithneachadh 
Air  obair  ghrasmhor  Dhe, 

Anns  gach  ceum  is  gne  de  cleachdainneftD. 

'S  bha  aige  mor  thalantan 

Is  grasan,  gus  an  cleachdadh  leis, 

Thugadh  dha  le  Dia, 

Ctium  feum  is  rian  na  Eaglais. 

'S  I  innean  leis-san  feum  dhiubh, 

(fU  cliuteach  ann  na  mhinistrealachd, 

Gu  h-araidh  ann  an  Leodhas, 

Far  na  chaith  gu  mor  e  thurasan. 

Ach  fhuair  aitean  pairt 

Dheth  shaothair  bha  milis  dhDÌbh, 
Mar  anns  a'  Chnoc-bhan  sin, 

'S  na  sheirm  gu  h-ard  an  Soisgeul  e. 

Is  bha  e  tamh  an  Griaraig, 

Fad  bhiiadhnaichean  mar  mhinistear  ; 
Is  rinn  e  moran  sluaigh  ann 

Ghluasad  as  a  dheigh-san. 

Ach  phill  e  rithist,  ri  uine, 

Dha'n  duthaich  o'n  d'thugadh  e  ; 

'S  an  robh  'cheud  churam, 

An  ceann  an  t-sluaigh  gu  h-urramach. 

la  chaidh  e,  anns  an  àm  sin, 
Na  cheann  air  a'  choimhthional, 

Bha  anns  na  Lochan  thall  ud, 
Rinn  gu  teann  an  ceangal  ris  : 

Oir  bheannaicheadh  a  shaothair, 
'S  a'  sgir  sin,  gu  h-aithnichte, 

Measg  sean  is  og  dhiubh, 
'£ha  meas  gun  gho  mar  Athair  e. 

Is'cha'n  e  sin  a  mhain  e, 
Ach  pobul  Dhe  gu  h-aideachail, 

Theireadh  iadsan  fein  uim', 

Gu  robh  gu^Ieir  dha'n  eideachadh. 

Oir  bhiodh  e  na  fhior  fheisd, 

A  bhith  g'eisdeachd  a  theagasgan, 

Gach  la  bhiodh  an  sas  e 

'S  an  ait'  sin.^no  o'  dhachaidh  ann  : 

Is  shaoilte,  gach  aon  tra  dhiubh, 
Nuair  bhiodh  e  a'  tabhairt  dhoibh 

'Bheatha  bhlasda  chailear, 
Nach  d'f  huaras  riamh  an  samhuil  aig'. 

Dh'  fhalbhadh  iad  dha  ionnsaidh, 
Chum  eisdeachd  ris  an  fhacal  uaith, 

£ho  thaobh  thall  na  duthcha, 
'NuU  gu  eaglais  Chroiaboiid. 

Choiaicheadh  iad,  gu  trathail, 
Air  rathad  mor  is  monadh  h-uig', 

Air  maduinnean  na  Sabaid, 

Le  cail  nan  gras  dha'n  tarruing  ann. 

Is  gheibheadh  iad,  gu  lathail, 
Na  chumadh  bl;i3  is  blagadriu, 

Air  ais  gu  ruig  an  aitean, 

'S  d'an  cairdean  gu  bhi  tabhairt  dhoibh  : 

la  dh'fhagadh  sin  iad  cailear, 

'Ghnath  gu  bi  leantuinn  air, 
'G  iarruidh  beath'  nan  grasan, 

Chum  faa  le  blath  is  abuohadb. 

Cha  b'iongnadh  iad  bhi  'g  iarruidh 
Aa  deigh  an  aodhair  oideachail 

Bha  mar  stiubhard  fialuidh 

Riaghladh  dhoibh  gu  fosgailteach  : 

A'  tabhairt  aeachad  cuibhrinn 

Dd  'n  a  bheatha  shaoibhir,  mhaireannaich, 
Bha  ac'  an  tamh  an  Crioada, 

Mar  ionmhasair  an  Athar  dhoibh. 

Ach  chaidh  fa-dheoigh  a  Charlobhagh, 
An  teachdair  ailildh,  airidh  so  ; 

'S  bha  Dia,  o'n  Airde,  pairteachadh 
De  bheath'  nan  gras  ri  'anam  ann. 

'S  bha  bhuaidh  bheannuicht,  abhaisteach, 
Gun  tamh,  'a  a'  chearn'  sin,  maille  ris  ; 

Bhi  na  fbior  fhear  araichidh 

Do  chlann  nan  gras  na  'm  falamhachd  : 

Is  fhuair  iomadh  neach  san  aite  sin, 
Math,  gu  brach  nach  dealaich  riu , 

'S  ann  ann  an  eaglais  Charlobhagh 
Bho  eisdeachd  lan  de  bheathachadh. 

Ach  bha  moran  ann  nach  b'  aill  leo 
Na  b'fheairrd  bhi  aig  an  anam-san, 

Dh'  fhagadh,  mar  am  fasach  iad, 
Gun  toradh  grais  no  beannachd  orr'. 

la  mor  thug  Dia  dha  thalant, 
Chum  fhacal  grais  a  labhrachadh, 

Le  anas  is  tabhachd  cainnte, 

'S  dha  charadh  ri  cho-pheacachaibh. 

Cha  chualas  leam,  na  m'  la-sa, 
^  Dhe  'n  aireamh  araidh  b'aithne  dhomh, 
'Cho  urramach  an  grasan, 

S  am  pairtean  ard'  cho  barraichte. 

Is  their  rni  so  an  drasta, 

Reir  mar  tha  mo  bhreithneachadb, 
Ndch  'eil  mi'n  duil  chlaistinn 

Aoi>,  gu  brath,  cho  airidh  ris  ; 

Shoilleiricheadh  an  fhirinn 

Cho  cinnteach,  brighmhor,  breithneachail 
'S  a  bheireadh  do  gach  aon  ann 

'Chuibhrionn  fhior  a  bhuineadh  dha. 

Bha  theagasgan  ghnath  aig' 

Cho  lan  de  bheath'  's  do  shnasmhorachd 
'S  nach  bu  mhath  leinn  facal  fhagail 

Thairta  dhe  na  labhradh  e. 

Bha  6  gu  snasmhor,  araidh, 

Air  diomhaireachd  a'  Phearsa-sin, 

Ghabh  thuig  e  ar  nadur 

Chum  ar  n'ail'  gu  bas  sheasamh  leis. 

Mar  chuir  an  cumhachd  sgaile 

Air  an  Oighe  Muire,  mhaiseacbail, 

'S  gum  biodh  an  Ti  a  b'airde 
Gabhail  ait'  mar  leanabh  innt'. 

B'e  sÌD,  da  rireadh,  an  t-iongnadh 
Bu  mho  chaidh  riamh  aithris  dhuinn, 

An  Dia  bh'  ann  o'n  t-siorruidheachd, 
Tighinn  na  chiochran  lagchuiseaoh. 

Bhiodh  smior  chruithneachd,  daonnan, 
Ri  fhaotainn  o  f  hior  theagaisgean  ; — 

Air  breith  's  air  beath'  Fear-Saoraidh, 

Oraobh-sgaoileadh  brigh  a  theachdaireachd. 

'S  mar  ghabh  e  thuige  fein  iad, 
Ar  n-eiginnean  's  ar  laigsinnean, 

Chum  gum  biodh  sin  feumail, 
Na  thuras  gluasad  maille  ruinn  : 

'S  gun  deanadh  e  ar  nadur 

Shlanuchadh  's  a  mhaiseachadh, 
Le  fuil  a  chridhe  ghradhaich, 

'S  le  spiorad  grais  ga'n  abuchadh. 

Mar  bha  e  fein  'n  ar  nadur, 

Gu  h-uile  saor  de  pheacadh  ann, 

Nur  sheas  e  chum  ar  tearnadh, 
'S  ar  slanaohadh  o'n  ghalar  ud— 

Gum  biodh  fa-dheoigh  sinn  sabhailt, 
'S  ar  nadur  air  fhior  ghlanadh  leis 

O  gach  truaigh  is  sarach, 

Rinn  am  peacadh  ghnath  air  talamh  oimn  : 

Gun  deanadh  e  ac  n-ardach' 

Chum  aite  an  aigh  san  t-sonais  sin, 

Bhios  aig  fein  's  a  chairdean, 

Binn  bheath'  's  a  bhas  cheannach  dhoibh  : 

'S  am  bi  chaoidh,  gu  seinn-mhor, 
Air  meod  a  ghraidh,  ro  airidheil, 

'S  le  f huil  fein  dh'ionnlaid 

O'n  pheacadh  ghraineil  mhalluichte. 

Gu  siorruidheachd  bhi  cliuthach' 

'S  a'  crunadh  Chriosd  cheannaioh  iad, 

'S  ni  'm  beathachadh  lan  solais 
Le  shonas  glormhor  maireannach. 

Cha  b'iongnadh  ged  bhiodh  cuimhneaoh 
Clann  nan  gras  air  a  shamhail-san, 

Fhuair  cho  tric  an  cuibhrionn 

De  'n  bheath  shaoibhir  bh'aige  dholbh. 

Cha  bhiodh  aon  air  fbagail 

Aig  am  biodh  cail  gu  ghabhail  uaith, 
Xach  fhaigheadh  beath'  is  arach 

De  'n  fheisd  b'fhearr  ghabhadh  iad. 

Ach  b'urramach  's  bu  sholaimt, 
Bhi  faicinn  na  mor  mhaise  bh'air, 

'N  uair  sheasadh  e,  gu  doigheil, 
Aig  cnann  bord  Comanaioh. 

Bhiodh  cudthrom  agus  stoldachd, 

Ko  oirdheirc,  air  's  an  t-seasamh  sin  ; 

Gn  fconruicht  'n  uair  bhiodh  sas  e 
Gu  h-ard  air  son  nam  beannachdan. 

Guidhe  gum  biodh  fialachd 

Riaghladh  o  na  Flaitheanaa, 
Do  chairdibh  caomha  Chriosda, 

Dhe'n  t-aaoibhreas  shior  tha  maille  ria, 

'S  na  h-uile  h-anam  bronach, 

Bha  caoidh  air  so  an  galairean, 
'G  iarruidh  gum  biodh  Crioada 

Toirt  aaoro'  dhoibh  o'n  anahocair. 

'S  gum  biodh  comunn  diomhair, 

'S  an  am  ud  aig  an  anamsan 
Ri  Criosd,  na  bheath  's  na  bhas-aan, 

Troi'  shamhluichean  ghabhail  leo. 

la  ohuidicheadh  e  an  truaghan 

Nach  gluaiseadh  le  oion  tapaohd  ann, 

Gu  tighinn,  anns  an  uair  ain, 

Chum  bord  Fhir-Shaoraidh  bheannaichte. 

B'e  fein  a'  bhanaltrum  bhaigeail, 
Chutn  taladh  h-uig  gu  faiciUeach, 

Na  h-uile  h-aon  bh'air  fhagail 

Mar  leo  fhein  gun  lethbhreao  dhoibh, 

Gun  robh  suile  caomhail  Chriosda, 

Gu  daonnan  air  an  aiteam  ud, 
Le  tlachd  ia  truas  ga'n  iarraidh 

'S  ga'n  arach  le  shaor  bheannachdan. 

Is  gur  iad  an  dearbh  sheorea 

Dha'u  a  shonruicheadh'mhathaa-san  ; 
Is  mar  bu  truaigh  'sbu  bhronaich 

Gur  h-anu  bu  mho  di-bheatha  dhoibh. 

'S  mor  dha'n  robh  bhraithrean, 

Le  rian,  air  am  beannachadh  ; 
Freagradh,  cho  fior  chiatach, 

D'  an  coran  iosal,  faireachdail. 

Bidh  cnimhne  mhath  ri  m'  bheo  air 

Bhuaidh  bha  lefhacalaibh, 
Air  feasgar  Sabaid  Orduigh, 

'Nar  Buidh  aig  bord  Comanaich  : 

Cho  druighteach  'sa  bha  suilean, 

'Sileadh  sios  gu  frasach  ann, 
Le  sealladh  air  an  t-solaimteachd 

Bhi  aig  a'  bhord  ro  mhaiseach  ud. 

Nach  b'airidh  bhi  san  ait'  sin, 

Cuid  cho  graineil  salach  riu, 
Ib  iadsan  bha  cho  suaraoh 

Ri  muinntir  thruaigh  gun  airldheachd  ? 

B'e  sealladh  cho  ion-mhiannuicht' ; 

'Sa  fbuaras  riamh  air  talamh  leam, 
Bhi  cluinntinn  fuaim  nan  deoiribh, 

Doriadh  air  an  anart  ann. 

Is  muinntir,  air  gach  laimh  dhiom, 
Air  ohrith  le  meud  an  fhairichidh 

Bh'ac'  air  an  t-suidhe  sholaimt, 

Thaobh  coir  air  bord  cho  beannuichte. 

Bu  mhaiseach  is  bu  sholaimt 

Bi  fhaicinn  am  bord  crithneachadh, 

Air  an  robh  na  h-aoidhean, 

Bho  bhuaidh  na  gloir'  bha  ruigheaohd  orr'. 

'Se  ni  bu  mho  a  shaoil  mi 

Na  aon  ni  bha  faicsinneach, 
Urrad  de  mhorachd  neamhaidh 

Bhi  comhnachadh  air  talamh  oirnn. 

'Se  ni-aa  tha  mi  'g  iomradh, 

Dh'iarruinn  fhathast  fhaicinn  ann, 

Mi  bhi  air  mo  chuartachadh 

Le  leithid  do  shluagh  cho  fairichte. 

'Se  'n  Tighearn  chuir  na  fiachan 

Air  an  eilean  iar  bo  againne, 
Chuir  a  leithid  do  fhianuis, 

Riamh  chum  ar  dachaidh  ann. 

'S  cha  teid  'ainm  air  dhi-chuimhn', 

An  laithibh  ar  ginealach, 
An  fhad  bhioB  an  lathair 

Neach  dhe'n  al  d'  am  b'ailhne  e. 

'S  ged  theirinn-sa  os  barr  bo, 
Gum  bi  gu  brath  ann  aithris  air 

Fhad  bhioB  aluagh  le  Dia  ann, 

Chum  iomradh  dha'n  cuid  cloinne-san  : 

Oir  's  minic'  mheaaadh  leamaa, 
Gun  chuireadh  fior  urram  orm 

Gun  d'fhuair  mi  bho  Dhia, 
Bhi  riamh  beo  na  latha-san. 

'S  gur  fiachan  cho  mor  iad, 

'Sa  chaidh  air  Leodhas  iomallach, 

Gun  deachaidh  Mac-Rath  Mor 

Thoirt  uaithsan  dhoibh  mar  theachdaire. 


An  Samhradh,  1877. 

